open-index/open-wikipedia-markdown huggingface dataset:
IQ題

普通日常用語當中嘅**IQ題**（）通常係指一啲要靠思考嚟解嘅小問題，好多時都係無厘頭同玩食字，通常攞嚟娛樂；玩嘢比重高於智慧成分嗰啲，可以叫**無聊IQ題**。
## 辨異
雖然IQ（英文：intelligence quotient）係智商咁解，但係喺粵語入邊，「IQ題」一般唔係指嚴肅嗰啲智商測試裏面嘅問題。有啲「IQ題」亦係「謎語」、「笑話」或／及「揭後語」。所謂「IQ題」，總會有啲蠱惑嘢；否則，唔理技術上有幾深奧，都只會算係「學術題」。

## 參考

## 睇埋
*智商
*解謎遊戲
*燈謎
*笑話

類:題
楊漪珊

**楊漪珊**係香港幾部戲嘅編劇，又寫咗幾本書，佢所寫唔少題材都同香港低下階層，新移民同性工作者生活有關。

## 生平
楊漪珊係武漢出世，二十世紀七十年代跟父母移居嚟香港，八十年代去咗日本讀書，之後鍾意咗社會科學，九十年代就去咗澳洲讀社會科學，千禧年一路讀人類學一路寫文。之後佢一路工作一路寫作。佢得過香港青年文學獎優異獎。

## 寫書
佢有份寫嘅書有：
* 古老生意新專業 香港性工作者社會報告，報告文學，2001 出版 ISBN 962-993-300-4
* 尋找白金，短篇小說，1999-05 出版 ISBN 962-950-643-2
* 等候董建華發落，報告文學，1998-07 出版 ISBN 962-8326-14-7

## 編劇
佢有份編嘅劇有：
* 得閒炒飯（2010）
* 我不賣身我賣子宮（2008）
* 性工作者十日談（2007）
* 等候董建華發落（2001）

## 參考
史篤城足球會

**史篤城足球會**（**Stoke City Football Club**）係英倫一間足球會。2007/08年球季攞到英格蘭冠軍聯賽亞軍，升咗級到英格蘭超級足球聯賽度比賽，喺不列顛尼亞球場做主場。

## 出名球員
* 奧雲

## 參考
新特蘭足球會

**新特蘭**（**Sunderland Association Football Club**）係英倫一間足球會，喺1879年成立。主場喺英格蘭東北部新特蘭威爾河（River Wear）畔嘅光明球場（Stadium of Light）。

## 大事紀年

## 球會榮譽

## 攷

## 出面網頁

*Sunderland A.F.C.
航空器

**航空器**（Aircraft）係一種飛行機械。所有通過空氣嘅反作用力（而唔係由空氣對地面發生嘅反作用力）而喺大氣中得到支承嘅機器都係航空器，例如飛機、直升機同熱氣球等。不過火箭係用燃料嚟得到反作用力，運動方式同空氣冇直接關係，所以一般唔會當火箭係航空器。

重有，氣墊船同地面效應船亦唔算係航空器，因為佢哋雖然能夠離開地面或水面，喺離地面較低嘅高度滑行，但係佢哋大部分嘅反作用力都係靠地面效應產生，所以唔算係航空器。

航空器可分做兩大類：輕過空氣航空器同重過空氣航空器。

## 輕過空氣嘅航空器
家下常見嘅輕過空氣嘅航空器包括：
*自由氣球
**充氣氣球
**熱氣球
*飛艇

## 重過空氣嘅航空器
家下常見嘅重過空氣嘅航空器包括：
*飛機
*旋翼機（包括自轉旋翼機同直升機）
*滑翔機（自身帶有動力嘅滑翔機亦嗌做動力滑翔機）

## 攷
熱氣球

**熱氣球**係利用熱空氣嘅密度低過常溫空氣密度而產生浮力嘅原理嚟飛行嘅。產生嘅浮力超過氣囊同附帶物體（譬如吊籃呢啲）嘅重量嗰陣，氣球就會上升。熱氣球主要通過自帶嘅機載加熱器嚟調整氣囊入邊空氣嘅溫度，嚟達到控制氣球升降嘅目的。必要嘅時候重可以用拋棄壓艙物嘅方法嚟改變飛行狀態。佢可以用嚟運載觀測儀器同乘客。

熱氣球喺中國已經有好耐歷史，嗌做天燈或孔明燈，知名學者李約瑟亦指出，西元1241年蒙古人曾經喺李格尼茲（Liegnitz）戰役入便用過龍形天燈傳遞信號。法國嘅孟格菲兄弟喺1783年先至向空中釋放歐洲第一隻內充熱空氣嘅氣球。

## 安全問題
熱氣球慢起慢落，一般相信係安全嘅，不過超載、氣球皮料老化、遇風切變、燃料漏氣、或者俾外物鈎到都會失事。http://www.881903.com/Page/ZH-TW/newsdetail.aspx?ItemId=601911&csid=261_341

## 歷史

最早嘅熱氣球天燈喺公元2或3世紀喺中國發明，用做傳遞軍事信號。

18世紀，法國造紙商孟格菲兄弟重新發明咗氣球。因受碎紙屑喺火爐中不斷升起嘅啟發，用紙袋聚集熱氣做實驗，令到紙袋能夠隨住氣流不斷上升。

1783年6月4號，孟格菲兄弟喺里昂安諾內廣場做公開表演，一個圓周110英尺嘅模擬氣球升起，飛咗1.5英里。

同年9月19號，喺巴黎凡爾賽宮前，孟格菲兄弟為國王、王后、宮廷大臣同埋13萬巴黎市民做咗熱氣球嘅升空表演。

同年11月21號下晝，孟格菲兄弟又喺巴黎穆埃特堡做咗世界上第一次載人空中航行，熱氣球飛咗二十五分鐘，喺飛越半個巴黎之後降落喺意大利廣場近鄰。呢次飛行比萊特兄弟嘅飛機飛行早咗成120年。

第二次世界大戰以後，高科技令到球皮材料同埋致熱燃料得到普及，熱氣球成為唔受地點約束、操作簡單而方便嘅公眾體育項目。

1980年代，西方嘅熱氣球引入中國。1982年美國刊物《福布斯》雜誌創始人福布斯先生揸住熱氣球、電單車旅遊嚟到中國，自延安到北京，完成咗揸熱氣球飛臨世界每個國家嘅願望。

熱氣球作為一個體育項目日趨普及，佢曾創造上升34668米高嘅記錄。1978年8月11至17號，「雙鷹3號」成功飛越大西洋，1981年「雙鷹5號」又成功跨越太平洋。
佐敦 (醫生)

**佐敦**（G. P. Jordan，）係香港醫生，亦做過香港政府衞生官同香港大學校長。

## 職業
佐敦1888年到1889年，喺香港西醫書院（Hong Kong College of Medicine，又香港西醫學院）做外科部嘅阿頭。

佐敦做過香港政府衞生官，佢有份同其他英國醫生搵到鼠疫嘅防治方法。

佐敦喺1913年到1921年間，做香港大學副校長（Pro-Vice-Chancellor）。1918年到1921年間做過署理校長（Vice-Chancellor (Acting)）。做校長期間，佢同遮打爵士，同埋其他人士夾份捐錢起大學嘅孔慶熒樓。間樓1919年由港督司徒拔爵士揭幕。

## 註
氧氣

**氧氣**（英文Oxygen gas或Dioxygen，分子式O2）係氧元素最常見嘅單質形態，喺標準狀況下係冇色冇味道嘅氣體。

## 名稱由嚟
氧氣（Oxygen）希臘文嘅意思係「酸素」，呢個名係法國化學家拉瓦錫起嘅，原因係拉瓦錫錯誤噉認為，冚嘭唥酸都有呢挺新氣體。而家日語入邊氧氣嘅名稱仲係係「酸素分子」。而台灣閩南語受到台灣日治時期嘅影響，亦用「酸素」嘅日語發音稱呼氧氣。

氧氣嘅中文名稱裹係徐壽命名嘅。佢認為人嘅生存離唔開氧氣，所以就命名為「養氣」即「養氣之質」，後嚟為咗統一就用「氧」代替咗「養」字，便叫呢啲「氧氣」。

## 分佈
地球空氣入便大概含有體積為20.947%嘅以單質形式存在嘅氧氣。

## 大氣層氧氣嘅歷史
地球嘅大氣層形成初期係唔含氧氣嘅。

原始大氣係還原性嘅，充滿咗甲烷、氨呢啲氣體。

大氣層氧氣嘅出現源於兩挺作用。

一個係非生物參同嘅水嘅光解，一個係生物參同嘅光合作用。

生物嘅光合作用對大氣層嘅影響大型。佢造成咗大氣層由仲原氛圍向氧化氛圍嘅轉變。令到水光解產生嘅氫氣能重新被氧化為水返到地球而唔至於擴散到外層空間去，嚟防止咗地球上嘅水嘅流失。同時光合作用亦加速咗大氣層氧氣嘅積累，深刻地改變咗地球上物種嘅代謝方式同形態。大氣層含氧量喺石炭紀嘅時候一度上升到35%。氧氣含量嘅增加造成咗依賴於滲透方式輸氧嘅昆蟲喺形態上嘅巨型化。喺石炭紀曾出現過翼展達一米嘅巨塘尾。

## 製備
實驗室細規模製氧一般會加熱氯酸鉀同催化劑二氧化錳嘅混合物，生成氧氣同氯化鉀；亦或直接加熱高錳酸鉀嚟製備。亦有人用過氧化氫稀溶液加二氧化錳嘅方法，制得氧氣同水。 工業上就普遍利用氮氣、氧氣沸點嘅唔同，用低溫分餾嘅方法大量製備氧氣。順便講一句，工業氧氣都用藍色鋼樽裝(美國用嘅係橙色)。

## 單線態氧同三線態氧
普通氧氣含有兩個未配對嘅電子，等同於一個雙遊離基。兩個未配對電子嘅自旋狀態相同，自旋量子數之同S = 1，2S + 1 = 3，因而基態嘅氧分子自旋多重性為3，嗌做三線態氧。

喺受激發下，氧氣分子嘅兩個未配對電子發生配對，自旋量子數嘅代數同 S = 0，2S + 1 = 1，嗌做單線態氧。

空氣入便嘅氧氣絕多數為三線態氧。紫外線嘅照射及一啲有機分子對氧氣嘅能量傳遞係形成單線態氧嘅主要原因。單線態氧嘅氧化能力高過三線態氧。

單線態氧嘅分子類似烯烴分子，因而可以同雙烯發生狄爾斯-阿爾德反應。

## 用途
*生物呼吸
*應用於冶金同化工中

類:易燃物品
學徒

**學徒**或者叫**學師仔**，係跟住師傅學技藝嘅人。好多學徒都一路跟住師傅學嘢一路幫師傅做嘢，有啲有人工，有啲就冇。

香港有唔少大公司，例如港鐵，都有正式嘅「學徒訓練計劃」。

## 攷
空氣

**空氣**（）係指地球大氣層入便嘅氣體，其中有 78%係氮氣，21%係氧氣，重有好多稀有氣體同雜質。空氣嘅成分唔係固定嘅，隨住高度嘅改變、氣壓嘅改變，空氣嘅組成比例亦會改變。之不過長期以嚟啲人一直認為空氣係一挺單一嘅物質，直到後嚟法國科學家拉瓦錫通過實驗首先得出咗空氣係有氧氣同氮氣組成嘅結論。19世紀末，科學家又通過大量嘅實驗發現，空氣入便重有氦、氬、氙呢啲稀有氣體。

喺自然狀態下空氣係冇味嘅。

空氣入便嘅氧氣對於所有需氧生物嚟講係必須嘅。所有動物需要呼吸氧氣。除此之外植物利用空氣入便嘅二氧化碳光合作用，二氧化碳係近乎所有植物嘅唯一嘅碳來源。

## 成分
### 氮
氮氣係一挺化學上好鬼惰性嘅氣體。要通過固氮佢先可以進入氮循環，能夠被生物利用。生物嘅胺基酸需要氮。通過反硝化作用氮返到空氣入便。喺技術上啲人用哈勃固氨法會將空氣入便嘅氮加工為肥料。固氮同反硝化作用基本上互相抵消，對空氣入便嘅氮濃度冇影響。喺深潛嘅過程中（潛水深度大過60米）壓縮空氣樽入便嘅氮就要被氦代替，唔係嘅話溶喺血入便嘅氮會導致氮麻醉。

### 氧
氧係一挺重要嘅氧化劑，佢會令到空氣有氧化嘅作用。幾乎所有化學燃燒同生理呼吸都需要氧。空氣入便嘅氧係通過光合作用產生嘅。喺成個地球歷史通過光合作用產生嘅氧嘅總量大概係今日空氣入便氧嘅總量嘅20倍。

### 氬
氬係一挺惰性氣體。佢基本上唔參加化學反應。於是乎喺焊接嗰陣氬用嚟做保護氣。重有，因為佢嘅導熱性相對差過空氣，於是乎佢亦被用作窗玻璃之間嘅隔熱氣體。

### 水蒸氣
按照空氣濕度嘅唔同，空氣入便可以含0至4%體積比嘅水蒸氣。一般空氣入便水蒸氣嘅含量喺0.1%體積比（極地）至3%體積比（熱帶）之間。近地面嘅水蒸氣平均含量為1.3%。

### 隨時間嘅變化
空氣成分嘅濃度係亞穩定嘅。喺一個人生存嘅時間里裏面佢嘅變化好細，之不過佢唔係自然常數。喺地球歷史上大氣層不斷變化，佢組成成分曾經幾次大幅度變化。今日嘅大氣層組成成分係大概3.5億年前形成嘅。

家下空氣成分變化最大嘅係工業化開始後二氧化碳嘅成分增加咗大概40%。有人認為呢個人為嘅溫室效應導致咗全球變暖。

因為少量氣體嘅總量好細，於是乎佢哋嘅變化幅度可以好大，人嘅生產同其他自然現象（比如火山活動）就可以喺短期導致佢濃度嘅波動。

### 隨空間嘅變化
以上畀出嘅數值基本上到100千米高度唔變。之不過因為唔同高度，大氣化學嘅反應各不相同，於是乎喺唔同高度上特別係少量氣體嘅濃度可以有好大嘅差別。喺100千米以上重嘅氣體嘅濃度下降。於是乎喺高空氫同氦嘅濃度比喺地面高得多，不過嗰啲入便嘅空氣密度亦要低得多。

### 低濃度物質
除以上列出嘅主要成分外，空氣重包括少量甲烷、二氧化硫（7千米以上驟減）、一氧化碳同臭氧。

其他少量氣體包括：

*氟仿
*過氧乙醯硝酸酯
*二氧化氯
*氮氧化物
*二氧化硫
*氡
*汞

### 二氧化碳
二氧化碳最重要嘅生理作用係為光合作用提供碳，於是乎空氣入便二氧化碳嘅含量對植物嘅生長影響好大。因植物光合作用隨光嘅存在而開始或者停止，於是乎近地面嘅二氧化碳嘅濃度周時起伏。喺植被豐富嘅地方，近地面嘅二氧化碳嘅濃度喺日頭最低，晚黑最高。重有除熱帶外，近地面嘅二氧化碳嘅濃度重隨季節起伏。喺北半球三月至四月佢濃度最高，十月或十一月最低。人嘅活動亦會影響近地面嘅二氧化碳濃度。比如冬季隨住取暖嘅開始，二氧化碳嘅濃度提高。

### 臭氧
衡量臭氧濃度嘅係多布森單位，而唔係佢嘅濃度，原因係因為臭氧係一挺好活躍嘅氣體，佢可以好快形成，好快分解，佢嘅濃度隨高度、天氣、溫度、其他物質嘅存在同時間變化好大。

### 一氧化碳
一氧化碳係一挺冇色嘅易燃毒氣。佢由唔完全燃燒而產生。喺血液中佢可以更容易同紅血球結合，甚至乎阻止氧嘅運輸而令人致死，對進行光合作用嘅植物佢亦有危害。未經處理嘅汽車廢氣中含大概4%嘅一氧化碳。空氣入便一氧化碳嘅主要來源係植物燃燒。吸煙亦會排放一氧化碳。

## 物理特性
### 密度
喺標準狀況下空氣密度為1.293kg/m3。

### 壓力
氣壓係位於一個地點上方空氣受地球引力導致嘅靜態嘅重力造成嘅壓力。氣壓除根據測量高度變化外重受溫度同空氣動力嘅影響。喺海平面一平方米上嘅空氣壓力大概係10000千克。

### 溫度
氣溫係指近地面嘅空氣喺唔受太陽輻射加熱或地面熱源加熱嘅情況下嘅溫度。

唔同應用對於氣溫嘅定義唔一樣。喺氣象學中氣溫被定義為地面以上兩米高處嘅溫度。

### 濕度
濕度係水蒸氣喺空氣入便嘅成分。

### 其他
喺標準狀態下空氣嘅聲速為331.5m/s。

乾燥空氣嘅摩爾質量為28.9634g/mol。

喺標準狀態下空氣對可見光嘅折射率大概係1.00029。佢隨氣壓、氣溫同空氣成分變化。特別濕度對摺射率嘅影響比較大，相應地光速喺空氣入便亦隨之改變。

比熱容：
*cp = 1,005 J/(kg K) = 0,279 kWh/(Tonne K)（等壓過程）
*cv = 718 J/(kg K) = 0,199 kWh/(Tonne K)（等體過程）

唔含水蒸氣嘅空氣被嗌做乾空氣。乾空氣嘅氣體常數為2.8704*10**6erg g**(-1) K**(-1)，平均分子量=28.966g mol**(-1) ，定壓比熱=7R/2=0.240 cal g**(-1) K**(-1)，乾空氣定容比熱 =5R/2=0.171 cal g**(-1) K**(-1)。

## 空氣污染同保護
空氣污染係對空氣嘅環境污染，佢係通過煙、塵、霧、蒸汽、氣溶膠同有味物質對自然嘅空氣成分造成嘅變化。

喺過去幾年，發達國家嘅空氣污染情況有所好轉，但溫室氣體嘅釋放依然不斷上升。喺第三世界同新工業化國家（好似中國），空氣污染依然係一個好嚴重嘅問題。

## 文化意義
古希臘哲學入便嘅四元素說列空氣為世界萬物嘅基本組成部分之一。同空氣相應嘅正多面體係正八面體。
拜仁慕尼黑足球會

（），簡稱（），係一間喺德國南部拜仁州首府慕尼黑嘅足球會，喺1900年2月27號成立，家下喺德國甲組足球聯賽比賽。係德國到歐洲最成功同埋最受歡迎嘅足球會之一。

## 簡介
拜仁慕尼黑攞過六次歐聯冠軍，佢喺1974－1976年間連續三次奪冠，之後喺2001、2013同埋2020年3次奪冠。

喺2013年，拜仁慕尼黑攞過德甲、足協盃、歐聯、歐超盃同世冠盃5個冠軍。

喺2020年，拜仁慕尼黑攞到德甲、德國盃、歐聯同歐超盃4個冠軍。

拜仁慕尼黑嘅現任領隊係Vincent Kompany。

## 球員（2024-2025賽季）

# **粗體字**為新加盟球員（包括先借後買斷）
# 者為傷患球員。
# 國籍圖示根據國際足聯的參賽資格定義。但球員可能會持有多於一個非國際足聯定義的國籍。
# 名單來源：拜仁慕尼克官方網站
# 2024年夏季轉會窗為7月1日至9月2日
### 現役球員


紐亞、湯馬士·梅拿分別為此隊的隊長、副隊長。


## 出名球員
簡尼響2008年告別賽，被宣佈做拜仁慕尼黑歷史上嘅名譽隊長。呢啲係之前效力過拜仁慕尼黑嘅出名球員：


1930年代：
* &nbsp;海金（後衛，1928-37年）
1970年代：
* &nbsp;碧根鮑華（後衛，1964-77年）
* &nbsp;梅拿（前鋒，1964-79年）
* &nbsp;漢尼斯（前鋒，1970-78年）
* &nbsp;畢列拿（中場，1970-74年、1978-83年）
* &nbsp;美亞（門將，1965-80年）
* &nbsp;舒華真碧（後衛，1966-81年）
* &nbsp;羅孚（中場，1966-78年）
1980年代：
* &nbsp;路明尼加（前鋒，1974-84年）
* &nbsp;歐真泰拿（後衛，1975-91年）

1990年代：
* &nbsp;馬圖斯（後衛/中場，1984-88年、1992-00年）
* &nbsp;艾芬堡（中場，1990-92年、1998-02年）
2000年代：
* &nbsp;簡尼（門將，1994-08年）
* &nbsp;史高爾（中場，1992-07年）
* &nbsp;利沙拉素（後衛，1997-04年）
* &nbsp;艾爾巴（前鋒，1997-03年）
2010年代：
* &nbsp;堤亞高（中場，2013-20年）
* &nbsp;拿姆（中場，2002-17年）
* &nbsp;列貝利（中場，2007-19年）
* &nbsp;洛賓（前鋒，2009-19年）
* &nbsp;大衛·阿拉巴（後衛，2010-21年）
* &nbsp;謝路美·保定（後衛，2011-21年）
* &nbsp;查維·馬天尼斯（中場，2012-21年）



### 隊長
歷嚟嘅球隊隊長。

## 註


## 睇埋
*拜仁慕尼黑籃球隊

## 連出去
*官方網站
*UEFA
諾貝爾經濟學獎

**瑞典國家銀行紀念歐菲列•諾貝爾經濟學獎**（瑞典文：Sveriges Riksbanks pris i ekonomisk vetenskap till Alfred Nobels minne），通常叫做**諾貝爾經濟學獎**，又叫做**瑞典國家銀行經濟學獎**。呢個獎唔屬於諾貝爾遺囑中講到嘅五大獎勵領域之一，而係由瑞典國家銀行喺1968年為紀念諾貝爾而增設嘅。評選標準同其他獎項一樣，由瑞典皇家科學院決定得獎人。1969年（瑞典國家銀行嘅300周年慶典）第一次頒獎，由挪威人洛納·費舒同荷蘭人仁·廷伯亨共同獲得。

## 得獎者
__NOTOC__ 

1969年
1970年—1979年 
1980年—1989年
1990年—1999年
2000年—2008年

----

### [[1969年]]

### [[1970年代|1970年—1979年]]

### [[1980年代|1980年—1989年]]

### [[1990年代|1990年—1999年]]

### [[2000年代|2000年—2008年]]

## 連出去
* 諾貝爾經濟學獎官方網站

類:經濟學獎
類:諾貝爾獎
博洛尼亞

**博洛尼亞**（意大利文：Bologna），又叫**波隆那**，係意大利一個城市，係愛美利亞－羅曼尼亞首府，人口37萬。

市内嘅博洛尼亞大學，係歐洲現存最古老嘅大學。

## 歷史
博洛尼亞係喺公元前534年建立，當時係叫Felsina，以牧羊業為主。公元前四世紀個城俾高盧帝國佔領咗，重改咗個名做Bononia。當時已經有二千個拉丁裔家庭住喺呢個城。至到公元前88年，佢已經係一個大城市。

其後公元一世紀一場大火使到呢個城沒落，一直到十一世紀先至重新崛起。1088年歐洲有史以嚟第一間大學建成。文藝復興期間，呢個城係意大利唯一一個城市畀女人擔任專業職位，同埋獲取大學學位。

隨住意大利喺二次大戰後沒落，博洛尼亞今日已經失去咗昔因嘅繁華，但保留咗唔少古典建設。

## 人口
博洛尼亞人口94.3%係意大利人。
希格斯玻色子

**希格斯玻色子**（又叫**希格斯粒子**、**希格斯子**、**上帝粒子**）係粒子物理學標准模型預言嘅一挺自旋爲零嘅玻色子，到而家重未喺實驗中觀察到。佢亦係標准模型中最後一挺重未發現嘅粒子。

英國物理學家希格斯（P.W.Higgs）提出咗希格斯機制。喺呢挺機制入便，希格斯場引起自發對稱性破缺，重將質量賦予規範傳播子同費米子。希格斯粒子係希格斯場嘅場量子化激發，佢通過自相互作用而獲得質量。

## 歷史
自然界入便物體之間嘅相互作用，可以劃分做4種力：引力（重力）、電磁力、強相互作用、弱相互作用。喺愛因斯坦相對論解決咗重力問題後，啲人開始嘗試建立統一嘅模型，想話解釋通過後3種力相互作用嘅所有粒子。 

科學家建立咗叫做標準模型嘅粒子物理學理論，佢可以基本粒子分做3大類：誇克、輕子同玻色子。標準模型嘅缺陷，就係佢冇辦法解釋物質質量嘅來源。 

為咗修補前便講過嘅理論嘅缺陷，英國科學家希格斯提出咗希格斯場嘅存在，重甚至乎預言咗希格斯玻色子嘅存在。假設出嘅希格斯玻色子係物質嘅質量之源，係電子同誇克等形成質量嘅基礎。第啲粒子喺希格斯玻色子構成嘅場入便，受佢作用而產生慣性，最尾先至有咗質量。之後冚嘭唥粒子喺除引力外嘅另3種力嘅框架入便相互作用，統一於標準模型之下。標準模型預言咗62種基本粒子嘅存在，呢啲粒子基本都經已被實驗證實，而希格斯玻色子係最後一挺重未發現嘅基本粒子。

## 驗證
歐洲核子研究中心1991年開始設計興建嘅歐洲**[[大型強子對撞機]]**位於法國同瑞士邊境地區地下100米深、約27公里長嘅環形隧道入便，使咗總計約100億美元，於2008年9月10日正式開始調試運行。佢可以憑借能令到單束粒子流能量達到7萬億電子伏特而成為世界上能級最高嘅對撞機。科學家普遍期望喺呢部對撞機嘅幫助下，能夠發現*希格斯玻色子*。 

之不過希格斯認為，到而家經已運行多年嘅美國費米實驗室嘅萬億電子伏特加速器可能經已獲得希格斯玻色子存在嘅數據。

## 睇埋
* 標准模型
* 希格斯機制
沙田機場

**沙田機場**（英文：****）係香港一個已經拆咗嘅機場，原本位於新界沙田。

個機場位於沙田城門河西邊，鄰近九廣鐵路英段沙田站（大概喺家下港鐵沙田站個位），即係家下嘅香港文化博物館至到帝都酒店一帶。

## 史
1949年，英國政府起咗沙田機場畀英國皇家陸軍航空隊進駐使用。1962年，颱風溫黛正面吹襲香港，嚴重摧毀沙田機場。1970年代初，港英政府為咗發展沙田新市鎮，拆咗沙田機場。

## 原有設施
*有一條小型混凝土跑道
*跑道長度約600米，座標係05/23

## 參考書
*《香港航空百年》宋軒麟 著，三聯書店（香港）有限公司2004年7月初版，ISBN 962-04-2188-4

## 睇埋
*香港機場
Shoplet

**Shoplet.com**係美國一間專門賣文具同辦公室用品嘅網上商店。除咗要喺辦公室產品業界打出名堂之外，Shoplet.com嘅另一個目標係要挑戰同埋打低類似Staples，Office Max 同埋 WB Mason一樣，大型而且有實在店鋪嘅對手。

## 史
Shoplet.com喺1994年成立，一直都以喺紐約Silicon Alley嘅辦公室為總行。由初初成立嘅時候到而家，Shoplet.com都不停咁增加貨品嘅種類。今時今日，Shoplet.com有二十萬唔同種類嘅辦公室用品。

喺2004年3月，Shoplet.com拎到第一個聯邦GSA供應合約，令佢哋嘅服務範圍伸展到社會入面唔同嘅公共部門。Shoplet.com而家有5份聯邦GSA供應合約。

除咗有5份聯邦GSA供應合約，Shoplet.com亦有大約140間貨倉同埋物流設施，每一間設施都有計劃咁分佈喺美國唔同嘅州入面。Shoplet.com嘅服務地區包括全個美國同埋波多黎各，而佢哋嘅物流同埋服務網絡係由120人組成。

辦公室產品業期刊OPI分別喺2003-06年連續四年命名Shoplet.com為喺辦公室產品業入面最有潛能同發展得最快嘅超新星。

## 慈善公益
喺前Goldman Sachs 投資銀行業家，Shoplet.com嘅創辦人同現任主席Tony Ellison嘅影響下，Shoplet.com成為第一間 City of Hope Foundation 贊助商。

## 講環保
Shoplet.com喺2008年10月推出一系列嘅環保貨品，又喺Shoplet.com嘅網站入面嘅購物籃喥加咗一個叫「Office環保買」功能，畀客人多一個機會去買環保產品。另外，Shoplet.com喺交友網站Facebook喥出咗一個叫做「綠化Office」嘅軟件，令Facebook用戶可以跟進有關Shoplet.com同埋環保嘅最新消息。

## 出面網頁
*Shoplet.com網站
**Shoplet.com 綠化Office官方網頁
天津財經大學

**天津財經大學**（**Tianjin University of Finance & Economics**）係新中國最早建立嘅財經大學之一，學校始建於1958年，係以南開大學經濟類專業做基礎，同埋由華北、東北地區嘅高校匯聚一批經濟學領域享有盛譽嘅名師組建嘅，原名叫**河北財經學院**，1969年10月1號劃歸天津市領導，改名做**天津財經學院**。2004年5月17號，改名做天津財經大學。

天津財大係一間以應用經濟同工商管理學科為主幹，有埋文學、法學、理學、工學、教育七大學科門類交叉滲透、協調發展嘅多科性大學。

## 出面網站
*天津財經大學
*天津財經大學官網

類:天津嘅大學
洪金寶

**洪金寶**（；；），係香港演員、武術家、電影監製同導演，藝名**元龍**。

洪金寶鄉下響浙江寧波，香港出世，十歲就向京劇大師于占元拜師，好後生就響電影界擔任龍虎武師。1971年佢響嘉禾做嘢，響《奪命金劍》做龍虎武師，贏過台灣第一屆金龍獎最佳武術指導。1977年佢開始擔正主角，至1982年佢贏咗香港電影金像獎最佳男主角。1989年佢亦獲同一個獎項。

洪金寶專門拍動作片，好似《林世榮》、《東方禿鷹》、《雜家小子》就係例子，好多都收過千萬票房。除此之外佢又做過搞笑片，例如「福星系列」。所以響港產片，洪金寶係大人物嚟嘅。

九十年代尾港產片市道差，洪金寶決定到美國演出《過江龍》（Martial Law）。一直到近年先返到香港，重拍港產片，代表作有《殺破狼》。

## 馬主生涯
佢係一位賽馬運動發燒友，响1990年代開始响香港賽馬會做馬主，名下賽駒包括「寶祥星」、「崇山寶」、「飛雲寶」、「紅酒之寶」。

## 主要電影作品（1977年起）
* 1977 《三德和尚與舂米六》（飾演 舂米六）
* 1978 《贊先生與找錢華》（飾演 肥春）
* 1978 《肥龍過江》（飾 黃龍）
* 1979 《雜家小子》（飾演 肥乞丐）
* 1979 《林世榮》（飾 林世榮）
* 1980 《鬼打鬼》（飾 張大膽）
* 1981 《敗家仔》（飾 王華寶）
* 1982 《提防小手》（飾 洪大江、飯桶）
* 1982 《人嚇人》（飾 朱宏利）
* 1983 《奇謀妙計五福星》（飾 茶壺）
* 1983 《A計劃》（飾 卓一飛）
* 1983 《新蜀山劍俠》（飾 長眉道人）
* 1984 《貓頭鷹與小飛象》（飾 陳初一）
* 1984 《快餐車》（飾 偵探毛比）
* 1985 《龍的心》（飾 大舊衰）
* 1985 《福星高照》（飾 鷓鴣菜）
* 1985 《時來運轉》（客串 自己）
* 1985 《夏日福星》（飾 鷓鴣菜）
* 1986 《富貴列車》（飾 程放天）
* 1986 《最佳福星》（飾 鷓鴣菜）
* 1986 《霹靂大喇叭》（飾 陳文俊）
* 1987 《東方禿鷹》（飾 童明辛）
* 1987 《靈幻先生》（客串 買辦洪）
* 1988 《飛龍猛將》（飾 王飛洪）
* 1988 《七小福》（飾 于占元）
* 1989 《八兩金》（飾 八兩金）
* 1989 《群龍戲鳳》（飾 羅通）
* 1990 《富貴兵團》（飾 天字第一號）
* 1990 《亂世兒女》（飾 金鴻運）
* 1990 《鬼咬鬼》（飾 阿寶）
* 1990 《脂粉雙雄》（飾 Jeff劉）
* 1990 《瘦虎肥龍》（飾 肥龍）
* 1990 《皇家女將》
* 1991 《火燒島》（飾 劉世杰）
* 1991 《猛鬼入侵黑社會》（飾 坤哥）
* 1991 《豪門夜宴》（飾 洪大宝）
* 1991 《洪福齊天》（鬼賭鬼）（飾演 肥仔洪/父親/洪九）
* 1991 《黐線枕邊人》（飾 洪成功）
* 1991 《一觸即發》（翻天鵝）（飾 肥鵝）
* 1992 《五福星撞鬼》（飾 鷓鴣菜）
* 1993 《倚天屠龍記之魔教教主》（飾 張三丰）
* 1993 《一刀傾城》（飾 于萬山）
* 1995 《冇面俾》(摩登笑探) （飾 肥佬）
* 1996 《浪漫風暴》（飾 師傅）
* 1996 《運財五福星》（飾 鷓鴣菜）
* 1996 《阿金》（飾 大霹靂）
* 1997 《一個好人》
* 1997 《小倩》（配音）
* 1998 《沒有小鳥的天空》（飾 阿仁）
* 2001 《蜀山傳》（飾 峨眉道人）
* 2001 《拳神》（飾 Dark）
* 2002 《夏日殺手》（飾 孟金）
* 2003 《大丈夫》（客串 咖啡店老闆）
* 2004 《80日環遊世界》
* 2004 《驚心動魄》
* 2005 《殺破狼》（飾 王寶）
* 2005 《猛龍》（飾 江龍）
* 2007 《雙子神偷》（飾 吉祥）
* 2008 《奪帥》（飾 連浩龍）
* 2008 《三國之見龍卸甲》（飾 羅平安）
* 2010 《葉問2》（飾 洪震南）

## 事件
洪金寶曾經被指喺2021年大埔比華利山騙案入面，被黎偉業呃咗好多錢，但洪金寶否認。

## 參考

## 出面網頁

* 
* 
* 
* 
* 
* 
*
阿肯色州

**阿肯色州**（**State of Arkansas**，粵音**阿肯梭州**）係美國南部州省之一。此地乃屬高山平原，以棉花響朵。舊陣時一味淨識耕田，窮到褲穿窿，直到第二次世界大戰之後先至多咗啲商業公司。其中有間威震全球叫窩嘜。

呢度重係前美國總統克林頓個鄉下。

## 繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
*亞坎沙
九品芝麻官 (電影)

《**九品芝麻官**》 係笑片巨星周星馳響1994年演出嘅一部笑片，由王晶做導演。拍片嗰陣時香港電視台買咗台灣劇《包青天》大受歡迎，呢部片係包青天惡搞版本，連配樂都同原裝《包青天》相同。

## 劇情
呢部片原名係《**九品芝麻官之白面包青天**》，原因係周星馳戲裏面係扮宋朝包青天後人包龍星，但包龍星係白面，同祖先嘅黑面唔同。

包龍星原本係清朝九品芝麻官，同祖先包拯唔同，係一個不學無術嘅大貪官，後來因為鍾意咗含冤坐監嘅女人戚秦氏，竟然自告奮勇走上京師告御狀，最後重居然響青樓遇到皇上，獲聖旨返到去重審。

## 演員表
*周星馳 飾 包龍星
*吳孟達 飾 包有為（包龍星個侄）
*張敏 飾 戚秦氏
*徐錦江 飾 豹頭
*吳啟華 飾 方唐鏡（狀師）
*蔡少芬 飾 如煙（煙花女子）
*鍾麗緹 飾 吳好緹（賣藝婆）
*梁榮忠 飾 吳廣德（賣藝佬）
*鄒兆龍 飾 常威（常昆個仔）
*谷峰 飾 常昆（水師提督）
*盧雄 飾 尚書大人 
*黃一飛 飾 陳知縣
*苑瓊丹 飾 龜婆
*黃一山 飾 同治帝（皇上）
*歐瑞偉 飾 恬親王（原型係清穆宗嘅堂細佬載澂）
*吳回 飾 包不同（包龍星亞爸）
*劉洵 飾 李蓮英（李公公）
破壞之王

《**破壞之王**》係一套由笑片巨星周星馳主演嘅戲，由長期老拍檔李力持執導。呢部戲最大賣點係劇情，貫徹周星馳向來嘅風格──由小人物做起而走上位。戲裏面周星馳鍾意咗靚女鍾麗緹，為咗「癩哈膜想食天鵝肉」走去學武，最後向片中反派挑戰，打贏咗對手，順利贏得美人歸。

## 劇情
周星馳響戲入面係一個外賣仔，叫何金銀，鍾意咗黑熊（鄭祖）條女阿麗（鍾麗緹），但唔夠黑熊打。周星馳於是搵咗拳手鬼仔達（吳孟達）學武，點知鬼仔達只係呃何金銀錢，亂教一通，但何金銀竟然練得出武功，打贏咗黑熊。

無耐斷水流大師兄（林國斌）搶走咗阿麗，鬼仔達帶何金銀發出挑戰書。擂台上，鬼仔達運用心理戰控制賽情，就咁樣何金銀輕易贏出。點知斷水流大師兄終於使出真功夫，何金銀利用幸運輪向斷水流使出無敵風火輪……

## 演員
*周星馳 飾 何金銀
*鍾麗緹 飾 阿麗
*吳孟達 飾 鬼仔達（「魔鬼筋肉人」）
*林國斌 飾 斷水流大師兄
*秦沛 飾 體育中心負責人
*鄭祖 飾 黑熊
*谷德昭 飾 阿牛
*古巨基 飾 冰室伙記
*谷德昭 飾 冰室伙記
*李力持 飾 電視台主管
*黃一飛 飾 冰室老闆
*周比利 飾 跆拳道主將
*黃一山 飾 擂台賽播報員
*鄭家生 飾 擂台賽裁判（奔雷手文泰來）
*梁榮忠 飾 擂台賽播報員
何東樓

**何東樓**（Ho Tung Lau）喺香港新界沙田同大埔之間，原本喺落路下東北，家下指火炭站一帶。何東樓原本喺沙田海舊岸，係何東買咗笪地起咗間屋，所以叫何東樓。之後變成地名。1960年代中地圖顯示，河東樓地名由北移向南，去咗落路下嗰邊。

九廣鐵路（家下畀港鐵公司食埋）喺落路下起咗車廠，叫何東樓車廠。原本何東樓喺邊就漸漸丟淡，家下何東樓多數指車廠笪地。九廣鐵路電氣化之時，亦喺車廠側邊加個火炭站，應付火炭工業區嘅交通。以前九廣鐵路公司同家下港鐵公司賣車廠頂起樓，最近有御龍山。
海下

**海下**（Hoi Ha）喺香港新界西貢北海下灣最叾叾，響西貢半島白沙澳北便。

## 考古
兩次考古調查之中，發現海下有史前陶片，唐、明、清嘅瓷片
。

## 石灰窰
海下有石灰窰，喺海下東岸。四個窰只淨低兩個無損。呢兩個1982年古蹟古物辦事處修復過。海下曾經有造石灰廠（1800年到1939年），佢哋用蠔殼同珊瑚燒成石灰，用來起屋或者耕田用。過程中，蠔殼同珊瑚嘅碳酸鈣（同石灰石一樣成份），加熱變成氧化鈣。

## 註
山東街

**山東街**（）係香港嘅一條馬路，嚮油尖旺區。附近有彌敦道、女人街、大角咀碼頭、星際城市、麥花臣室內場館、廣華醫院、渡船街、旺角水月宮、38廣場、香港浸信會聯會同埋旺角站咁。

山東街個名來自山東省，九龍半島市區有唔少街用中國地名命名。
李連杰

**李連杰**（；；），字**陽中**，中國北京出世，新加坡公民，係動作片演員。

佢響八十年代開始投身電影，主要拍功夫片。1991年徐克請佢演《黃飛鴻》。之後一直拍港產動作片，包括《中南海保鏢》、《倚天屠龍記之魔教教主》、《方世玉》等等。1998年進軍荷里活，參演《轟天砲4》。

2019年，佢陪同阿囡Jane出席年度盛事巴黎名媛舞會（Bal Des Debutantes）。

## 電影

* 1982年《少林寺》
* 1984年《少林小子》
* 1986年《南北少林》
* 1988年《中華英雄》
* 1988年《龍在天涯》 
* 1989年《龍行天下》 
* 1991年《黃飛鴻》飾 黃飛鴻
* 1992年《黃飛鴻之二：男兒當自強》飾 黃飛鴻
* 1992年《笑傲江湖二之東方不敗》飾 令狐沖
* 1993年《黃飛鴻之三：獅王爭霸》飾 黃飛鴻
* 1993年《方世玉》飾 方世玉
* 1993年《倚天屠龍記之魔教教主》飾 張無忌
* 1993年《黃飛鴻之鐵雞鬥蜈蚣》飾 黃飛鴻
* 1993年《方世玉續集》
* 1993年《太極張三丰》
* 1994年《中南海保鑣》
* 1994年 《精武英雄》
* 1994年 《洪熙官之少林五祖》
* 1995年 《給爸爸的信》
* 1995年 《鼠膽龍威》
* 1996年 《冒險王》
* 1996年 《黑俠》
* 1997年 《黃飛鴻之西域雄獅》
* 1998年 《殺手之王》
* 1998年 《轟天砲4》（Lethal Weapon 4）
* 2000年 《致命英雄》（Romeo Must Die）
* 2001年 《龍吻》（Kiss of the Dragon）
* 2001年 《最後一強》（The One）
* 2002年 《英雄》 
* 2003年 《同盜一擊》（Cradle 2 the Grave）
* 2005年 《不死狗》（Danny the Dog
* 2006年 《霍元甲》（Fearless）
* 2007年 《投名狀》（電影原名：刺馬；英文名：Warlords）
* 2007年 《玩命對戰》（Rogue Assassin）
* 2008年 《功夫之王》（The Forbidden Kingdom）
* 2008年 《盜墓迷城3》（The Mummy: Tomb of the Dragon Emperor）

## 參考

## 出面網頁

* 
* 
* 
* 
* 
* 
* 
* 
* 
* 
*
科學館道

**科學館道**（**Science Museum Road**）係香港尖沙咀東北部嘅一條馬路，附近係紅磡灣、尖東碼頭、香港理工大學、暢運道、康莊道、華懋廣場、麼地道、加連威老道、康宏廣場、尖沙咀公共圖書館、香港消防處總部、香港歷史博物館、香港科學館、新東海商業中心、港晶中心、新文華中心、科學館徑、科學館廣場、香港日航酒店、梳士巴利道、香港海底隧道九龍入口咁。

## 拎
* 科學館道 - 沿路建築物資料
施丹

**施丹**（，**Zinedine Zidane**，）係一法國前職業足球員同埋足球領隊。

## 生平
施丹祖籍非洲阿爾及利亞，父母都係阿爾及利亞柏柏爾人，佢自己就喺法國南面城市馬賽出世。

### 球員時代
施丹13歲就加入康城（AS Cannes），開始咗佢嘅球員生涯。1988年（即係佢16歲嗰陣）佢第一次代表康城喺法國甲組足球聯賽聯賽上陣。1992年轉會波爾多，並且喺1996年幫球會打入歐洲足協盃決賽。第二年再轉會意大利甲組足球聯賽勁旅祖雲達斯，當時施丹已經有少少名氣。施丹打緊波爾多嗰陣開始入選法國國家隊，1994年8月17號第一次為國家隊上陣出戰捷克，之後做埋國家隊嘅核心成員。

施丹足球生涯嘅巔峰，係1998年FIFA世界盃。嗰屆佢喺世界盃決賽對巴西嗰陣頂入咗兩球，幫法國第一次贏到FIFA世界盃，賽後成班國家隊成員獲法國總統受勳。施丹之後大受歡迎，重做咗法國人心目中嘅英雄。2000年法國隊贏埋歐洲國家盃，當時施丹再度成為法國隊奪標嘅最大功臣，佢分別喺八強射入一球靚罰球淘汰西班牙，再喺四強加時射入十二碼淘汰葡萄牙；多數人都認為施丹係當屆賽事嘅最佳球員，亦奠定咗佢嘅球王地位。

2001年施丹以破世界轉會費紀錄6600萬歐羅（即係4562萬英鎊）加盟西班牙甲組足球聯賽球會皇家馬德里。呢個亦係佢職業生涯嘅第二個高峰。喺皇馬期間，佢贏過西甲聯賽冠軍，更喺2002年歐聯決賽對利華古遜嗰陣，射入「世界波」幫球隊贏咗冠軍。嗰年啱啱係皇馬創會一百週年誌慶。不過佢同年受傷，所以喺2002年FIFA世界盃決賽週只係打咗一場，最後法國隊喺分組賽以一分、冇入波嘅成績出局。

施丹喺2004年歐洲國家盃法國隊八強出局之後退出國家隊，但之後法國隊喺2006年FIFA世界盃外圍賽踢得好差，佢就再次重返國家隊，最後重幫球隊成功出線2006年世界盃決賽週。喺2006年4月27號，施丹正式宣佈會喺世界盃之後退役。

施丹嘅告別賽係2006年7月9號對意大利嘅世界盃決賽。佢喺開賽7分鐘就射入一球12碼，為法國隊先開紀錄。但係喺加時下半場，意大利隊嘅馬特拉斯同施丹起衝突，施丹之後一頭撞向對方心口報復，結果畀球證紅牌趕出場，法國最後喺互射十二碼輸咗。雖然係咁，施丹仍然憑佢出色嘅表現，得到法國人民嘅諒解，最後國際足球協會重頒咗個世界盃金球獎畀佢。施丹係目前唯一一個攞過紅牌，重可以得到呢個獎嘅球員。2006年7月11號，法國總統希拉克親自接見施丹，讚佢係世界足球史上最好嘅球員之一。

## 獎
* FIFA世界盃：1998年（冠軍）、2006年（亞軍）
* 歐洲國家盃：2000年（冠軍）
* 歐洲聯賽冠軍盃：2002年
* 世界足球先生：1998年、2000年、2003年

## 出面網頁
* 
* 
*
花魁

**花魁**指日本江戶時代嘅高級交際花，而家日本再冇花魁，但係花魁嘅形象仍然影響現今日本文化。最高級嘅花魁叫做「」，只有大名或相當上等人家先可以接近。

## 緣起
江戶幕府規定城中嘅妓院一定要喺封閉嘅地方。有啲妓院好似吉原咁個場開得好大，一個場可以有成兩千個藝妓。江戶幕府第三代將軍德川家光推行參勤交代政策，迫使各地大名定期留喺江戶，亦直接增加咗妓院嘅需要。

## 教養
花魁要學好多門高檔禮儀，包括古典書法、茶道、舞蹈、優雅樂器（好似日本箏同埋三味線）、和歌，重有圍棋之類。花魁好多時都係浮世繪嘅題材。花魁唔會接一般街客，而係佢哋會決定接受畀邊嗰請。達到最高級嘅嘅衫靚到極，出門時一定有好幾個隨從攞行李。

## 衰落
花魁越做越高級，佢哋同外面世界漸漸脫節，變得好儀式化，連講嘢都唔用一般口語。隨住較為通俗嘅藝妓出現，花魁冇咗生存空間。最高級嘅大約喺18世紀尾消失。

## 現代文化
有少數日本女人學花魁文化，但唔賣身。

有啲現代文化會用到花魁為題材，例如：
*惡女花魁（戲）

## 睇埋
*藝妓
*惡女花魁
朗拿度

**朗拿度**（），花名係「大哨」、「外星人」，係巴西前足球員，贏過世界盃同埋世界足球先生。佢既全名係「**Ronaldo Luís Nazário de Lima**（葡萄牙文），通常簡稱「**Ronaldo**（葡萄牙文）」，係被公認世上最出色既足球員之一。

朗拿度好早就出咗道，17歲就參加過1994年FIFA世界盃，但係佢就冇上到場。無幾耐佢走到歐洲，先打PSV燕豪芬，再打巴塞隆拿足球會。呢段時間佢贏咗世界足球先生，當時淨係得廿歲，到很家都重係最後生嘅世界足球先生。1998年佢轉打國際米蘭。

佢響1998年FIFA世界盃期間因為受咗傷無法響決賽出場，此後佢一直受傷患困擾，一直到2002年FIFA世界盃先至再出場，佢唔單只贏咗世界盃冠軍，仲要以八個入球成為神射手。

佢響2002年攞咗世界盃之後就扭計，跟住就指責國際米蘭教練針對佢，最後佢就決定轉咗去皇家馬德里。響皇馬佢重扮大牌，成日響外面搞啲花弗新聞。2006年佢重當面要脅皇馬要先請番先前離咗職嘅教練迪保斯基，先至肯續約。由於佢狀態一路倒退，2007年佢俾皇馬安排轉會AC米蘭。

佢響AC米蘭上陣既次數其實都唔多，約滿後離開咗AC米蘭，2009年返巴西加盟哥連泰斯，最後響2011年2月14號度宣佈掛靴。佢目前係一名商人、克魯塞羅同皇家巴利亞多利德等俱樂部既所有者，以及必發博彩公司既大使。佢甚至仲參加咗一場身穿阿根廷球衣既活動。除了係足球史上同巴西國家隊歷史上最偉大既偶像之一之外，最近既一項調查顯示，阿根廷人都係羅納爾多既粉絲。

## 獎項
### 國家隊榮譽
* 1991年：17歲以下南美足球協會盃賽冠軍
* 1993年：19歲以下南美冠軍盃賽冠軍
* 1994年：世界盃冠軍
* 1996年：奧運會銅牌
* 1997年：美洲盃冠軍
* 1997年：聯合會盃冠軍
* 1998年：世界盃亞軍
* 1999年：美洲盃冠軍 
* 2002年：世界盃冠軍

### 球會榮譽
* 1995年：荷蘭足協盃冠軍
* 1996年：西班牙足球超級盃冠軍
* 1997年：西班牙足球超級盃冠軍
* 1997年：歐洲優勝者盃冠軍 
* 1998年：歐洲聯盟盃冠軍
* 2002年：豐田盃冠軍
* 2003年：西甲聯賽冠軍
* 2003年：西班牙超級盃冠軍

### 個人榮譽
* 拉莫斯社會俱樂部足球隊最佳得分手 1989
* 荷甲神射手 1995 
* 西甲神射手 1997 2004
* 歐洲金靴獎 1997
* 英國《足球世界》選出世界最佳足球員 1996 1997 2002
* 世界盃金靴獎 2002 銅靴獎 1998/2006
* 世界盃金球獎 1998 銀球獎 2002
* 美洲杯金靴獎 1999
* 美洲杯銀球獎 1999
* 世界足球先生 1996 1997 2002 世界足球先生第二名1998 世界足球先生第三名 2003
* 歐洲足球先生 1997 2002
* 世界盃神射手 2002 
* 豐田杯MVP 2002
* 法國體育學院評出2002年「世界體育最卓越貢獻獎」 2003
* 勞倫斯獎 2003
* 最後生世界足球先生 
* 最後生歐洲足球先生 
* 第二後生世界冠軍 （未出場） 
* 世界盃歷史神射手暫排第一（15球）2006
* 法國金足獎 2006
* 意甲奧斯卡十年最佳球員 2007

## 出面網頁
原生論

原生論認定民族喺至古以來已有嘅自然現象。

原生論嘅起源可以追溯到德國浪漫主義，尤其係約翰·戈特利普·費希特與及赫爾德（:en:Johann Gottfried Herder）。費希特喺《對德意志民族嘅演講》講到「德國民族以共同嘅語言同埋思考方式統一」，佢認為語文是民族嘅決定性特徵。赫爾德認為語文同埋思考模式係同義詞，而且既然每個社群都有自己嘅文字，所以每個社群都有唔同嘅思考模式。咁樣社群可以就維持穩定嘅自然形態。

原生論唔一定只以語文或文化作為認定「民族身份」的記認，仲有（但唔限於）：
*宗教信仰 (例如回教)
*世系或血統 (例如炎黃子孫)
*地域
*習俗

二次世界大戰後，原生論被發現無法有效定義民族嗰本質，因此大多數研究民族主義嘅學者都視民族為科技(特別是大眾傳媒)與現代政治所建構。另外有小部分學者改為追求群族象徵論。

## 睇書
* Nationalism 編者: John Hutchinson 與 Anthony D Smith, ISBN 0-19-289260-6

## 睇埋
*民族主義
*血統主義
*社會建構主義
*群族衝突

## 參攷
洪水橋

**洪水橋**（；）喺香港新界西部，介乎屏山同屯門藍地之間，喺屯門區同元朗區交界之上。青山公路都路經洪水橋。輕鐵經過都經洪水橋，有洪水橋站。

香港政府屬意發展洪水橋新市鎮，又叫洪水橋新發展區。洪水橋地域將大為拓展。

## 史
1920年代嘅地圖，見唔到有洪水橋個地名。最近嘅村係佢西便嘅田心圍，同南便嘅鍾屋村。有河由鍾屋村過青山公路流去石埗，向北流向屏山西便嘅澤地出海。

1949年經已有報導洪水橋，當時歸響屏山之下。1967年地圖，有洪水橋地名標喺青山公路同丹桂村路交界。而洪水橋大街當時只係叫大街。嗰時洪水橋主要係田，大街同青山公路交界以西有屋。

今日洪水橋嘅核心喺青山公路同洪水橋大街交界以西，田廈路以東。

## 行政
洪水橋一帶，地方行政來講，喺元朗區同屯門區邊界上便。界由西便近足球場伸入田廈路，由田廈路南入到青山公路，青山公路北行到和平新村里，屈入和平新村里河邊，以河為界。界北係元朗區，界南係屯門區。

區議會來講，和平新村歸入屯門區屯門鄉郊分區。洪水橋核心入元朗區廈村分區，而河東就入屏山南區。

## 攷
文明帝國 (棋)

**文明帝國**係由發明嘅棋，1980年喺英國發行，1981年喺美國由發行。呢隻棋可以兩至七個人玩，可以玩八個鐘以上。呢個棋嘅牌子已經俾孩之寶控制，但唔再喺美國出新貨。

## 大概
文明帝國棋盤圍繞住海中海多個地區，每一個玩家代表一個部族不斷發展，一分為二，二分為四咁生落去，至到一定程度可以起城市並生產物資，每個部族都要爭取佢嘅發展空間，生產最多嘅物資以換取最大嘅交易成果，換取技術，去到新鐵器時代要求而趨向勝利。

呢個棋部族間少不免會有戰爭，但主要目的都係發展，好少有滅族嘅情況。當部族發城市展到一定程度，就會隨機出災難，呢啲災難係混入物資牌度，甚至可以交易畀其他部族，災難嘅影響好多時比起戰爭重大，所以應付災難係好重要嘅事。

## 官方拓展版
文明帝國有幾個拓展版本：
*西歐拓展：棋盤有埋高盧，英格蘭南部，伊比利同埋非洲西北部。
*物資拓展：喺物資卡度加入貴價物資，令貴價物資更加分散
*進階文明帝國：有齊物資拓展卡，簡化交易程序，而且容許任何部族都可以得到所有科技。增加咗卡、災難，亦例改容許第八個人玩。孩之寶同樣唔再出新貨。

## 進階文明帝國電腦版
Avalon Hill重未俾孩之寶收購之前，佢開發咗進階文明帝國電腦版，改咗少少例方便喺電腦交易。

## 枱例
*「文明帝國拓展項目」，改咗文明帝國嘅例，造成畀 18 個部族一齊玩嘅抬例。
奧雲

**奧雲**（**Michael Owen**，），係英倫前足球員，司職前鋒。

## 球員生涯
佢響利物浦出身，早響1998年FIFA世界盃就已經上位，當時佢對住阿根廷就攞到一個世界波。2001年利物浦贏得足總盃、聯賽盃同歐洲足協盃，奧雲重因此贏得歐洲足球先生。所以佢嘅轉會傳聞，就響呢個時候開始出現。但利物浦曾經話過，奧雲一隻腳已經值二千五百萬英鎊。

佢響2004年轉會皇家馬德里，但佢呢次轉會係失敗嘅，因為皇馬當時已有好多攻擊球員，好似施丹、朗拿度等等，奧雲因而冇咩上陣機會。

2005年佢轉會紐卡素，但係佢不停受傷，加上紐卡素管理混亂，奧雲嘅前景一直受到關注。2009年紐卡素降班，奧雲以自由身加盟曼聯。2012年9月轉投史篤城。2013年5月掛靴。

## 獎項
* 英格蘭足總盃
* 英格蘭聯賽盃
* 歐洲足協盃
* 歐洲足球先生

## 出面網頁
* 
* 
* 
*
滑板車

**滑板車**（）係有兩至四個轆嘅小車仔，可以當做玩具或者代步嘅架生，需要依靠使用者用其中一隻腳撐地面畀動力佢前進。材料通常由輕便嘅鋁或塑膠製成，重量通常喺3千克以下，有分為可以摺埋同唔可以摺埋嘅。

滑板車簡便易學，速度適中，容易操縱，有剎車裝置，比滑板或單車更加安全，冇咁容易跌倒，唔少家長都會買畀幾歲嘅細路玩。滑板車適合唔同年紀嘅使用者，對青少年正在發育完善嘅平衡系統更有良好嘅鍛鍊效果。

## 種類
;兩轆滑板車
市面上最常見嘅滑板車，設計上係頭部同尾部各有一個輪轆，需要比較好嘅平衡感。

;三轆滑板車
有三個轆嘅滑板車，特徵係頭部用兩個轆嘅設計，穩定性比兩轆滑板車好，但係亦因為佢太過穩定，導致除咗用嚟代步之外就冇太多功能，唔可以用喺特技表演。

;蛙式滑板車
特徵係雙踏板設計，可以雙腳喺踏板嗰陣轉方向，同樣亦因為三轆嘅結構，喺特技嘅發揮上冇兩轆嘅豐富。

;特技滑板車
同兩轆滑板車嘅外型好相似，不過手柄更加闊，有更好嘅穩定度，所以喺特技嘅支援能力上比兩轆更加好。

;越野滑板車
裝有避震器等設備，重量比較重。

## 睇埋
*電動滑板車

## 參考

## 出面網頁
*【滑板車入門攻略】滑板車7大選購秘訣與6大經典車種推薦
Twins

**Twins**係香港二人歌唱組合，由鍾欣潼、蔡卓妍二人組成，英皇娛樂捧起，一直喺佢旗下。2000年以一曲《明愛暗戀補習社》唱到街知巷聞，自始走紅，出過唔少專輯。直至2008年1月新年期間，因陳冠希電腦送修時洩露裸照所累，鍾欣潼停工，組合因而沉寂。其後兩人更先後經歷過結婚同離婚，人氣已經大不如前。佢哋之後轉去到中國大陸工作，時而分開各有唔同作品推出，而且間中有合唱，可謂長壽女子組合。

## 成員

File:GILLIAN CHUNG HK 2019.jpg|鍾欣潼（阿嬌）
File:Charlene Choi 2020.jpg|蔡卓妍（阿Sa）


## 出面網頁

*英皇嘅官方網頁
香粉寮

**香粉寮**（Heung Fan Liu）喺香港新界，沙田大圍以西，喺下城門水塘東便大壩下便。

## 村
香粉寮1924年前經已有村，政府地圖上標有Cheung Heung Fan，有兩間屋，水平不過五十呎，喺山邊。村喺平谷之中，對出有不斷嘅田地。城門河流經村東流白田再轉南入大圍再屈東入沙田海。

因為起沙田衞星城市嘅關係，城門河拉直成河道。香粉寮搬北少少到北便山地。而原址係美田邨一部份。

## 天體
1932年連伯氏喺香粉寮搞天體活動，當時叫祼體運動，而個會叫裸體會。初時比較冷清。1935年起城門水塘，影響到會址。1936年8月16號左近，活動搬到青衣島鑊底灣。香粉寮環境都好，但無沙灘，做日光浴唔夠正。青衣島比起香粉寮人多，有男有女，唔同國嘅人都有，唐人女人都有六七人。

## 街
香粉寮有條街叫香粉寮街，喺城門河道南邊，美田邨隔籬。東行到美林邨，同美田路交界。

## 註
鑊底灣

**鑊底灣**（Wok Tai Wan）喺香港青衣島，喺島西北便，隔個馬灣海峽，對住馬灣。鑊底灣曾經有沙灘，做過天體勝地，家下係青馬大橋橋塔座落嘅地方。

## 天體
1932年連伯氏喺香粉寮搞天體活動，當時叫祼體運動，而個會叫裸體會。初時比較冷清。1935年起城門水塘，影響到會址。1936年8月16號左近，活動搬到青衣島鑊底灣。香粉寮環境都好，但無沙灘，做日光浴唔夠正。青衣島比起香粉寮人多，有男有女，唔同國籍嘅人都有，唐人女人都有六七人。

1946年，香港政府檢討海灘問題。香港裸體運動會會長去函，要求再撥青衣島做裸體會員運動之所。

## 註
荃灣青衣島小輪

**荃灣青衣島小輪**係小輪來往荃灣嘅荃灣碼頭同青衣島嘅青衣碼頭，原本係油蔴地小輪辦，後尾夾埋荃灣到中環嘅船一齊行。油蔴地小輪唔做之後，由港九小輪接辦，家下已經無船做呢條綫。

## 史
荃灣同青衣島之間嘅航綫，喺第二次世界大戰前就有。因為打仗嘅關係，兩個碼頭都整壞咗。1949年5月1號油蔴地小輪恢復條綫，收三毫，唔分頭等定三等，半個鐘一班。

1998年9月20號，中環荃灣經青衣嘅小輪航綫，由於1月油蔴地小輪要求，投標後改由港九小輪接辦，收12蚊。之不過，2000年7月1號因太少人坐停辦。

## 參攷
神奈川

**神奈川**可以係解：
* 日本嘅神奈川縣
* 神奈川 (河)，流經日本關東地區嘅一條河
* 神奈川區，橫濱市嘅東北區域
* 神奈川車站，東京—橫濱電氣化鐵路嘅車站
* 神奈川宿場，舊陣時日本東海道五十三次宿場之一。
* 神奈川町，喺神奈川縣嘅橘樹郡
* 神奈川府，明治時代嘅神奈川府，家下神奈川縣嘅前身
* 神奈川湊，中世紀時代東京灣裏頭嘅舊碼頭。當代橫濱港嘅前身
* 神奈川村，喺以前鳥取縣嘅日野郡，而家叫江府町。
* 神奈川 (小行星)，日本人發現嘅小行星 
* 神奈川 (姓氏)，日本人嘅姓
煙格

**煙格**係專門畀人食鴉片煙嘅地方。老闆叫格主，人客叫道友，會睏喺煙牀上便，側邊有盞煙燈，有枝煙槍，盅煙霄。

## 參攷
渣甸山

**渣甸山**（Jardine's Lookout）係香港島大坑對上，高433米。從歷史上睇，渣甸山由十三條以香港殖民時期英國人物命名嘅路組成。

## 名
渣甸（Jardine）係怡和公司另一個名，而佢老闆叫William Jardine。

## 地理
渣甸山山腰有高尚住宅區，喺呢區有唔少香港名人住喺度。山頂屬於郊野公園範圍。

雖然渣甸山係香港最昂貴住宅區，又喺國際知名度低，但呢區比山頂同淺水灣獨特。佢冇醫院同公共設施，本地同海外遊客好少。喺度大部分街道嘅私人地段上只能夠起獨立屋。

## 附近
* 大坑道
* 白建時道
* 畢拉山道
* 祈禮士道
* 高士美道
* 睦誠道 
* 渣甸山花苑
* 渣甸山花園 
* 香港渣甸山居民協會
* 渣甸山社區中心

## 參考
鄉 (香港)

**鄉**（Heung）係舊時香港同大清時新安縣嘅行政組織，係由圍或村組成。鄉並無特別劃界，但各圍各村佔地為止。

## 註
圍

**圍**（**Walled village**或者**Wai**）係有牆保護嘅村。但好多時村同圍會係同義，只係解做村。

## 註
村

**村**（**Village** 或者 **Tsuen**或**Chuen**），古時寫做**[[邨]]**，係人口少嘅聚居點，幾十到幾百人都有。有圍牆保護嘅村叫圍，但好多時村同圍會係同義，只係解做村。

## 註
開族祖

**開族祖**（founding ancestor或者hoi chuk cho）係一族人開族嘅第一代祖先。開族祖嘅子孫，就只做同一族。

## 註
岑田鄧氏

**岑田鄧氏**代表大清新安縣同東莞縣最大氏族，發祥地喺岑田，即係香港新界嘅錦田。

按當地唔同鄧氏族譜同口述族史，主要有四大開山祖，即係鄧漢黻（讀忽）、鄧符、鄧元亮同埋鄧洪儀。其中鄧漢黻定鄧符係錦田嘅開族祖，到家下都有爭議。

鄧漢黻說之中，鄧漢黻生兩個仔，一個叫鄧冠，一個叫鄧纓，鄧冠生鄧旭，鄧旭娶孺人廖氏，喺岑田生鄧符（鄧符協﹚。 

## 註
鄧漢黻

**鄧漢黻**（Tang Hon Fat，黻嘅讀音係忽）原本係江西吉水縣白沙村人，佢喺十世紀左右，做官，做承務郎。

## 開族祖
一日佢來去到岑田側邊圭角山下定居，有傳家下北邊村嘅洪聖宮，就係佢起嘅。

屏山鄧氏奉佢為開族祖，之不過錦田鄧氏唔同意，認為係佢個『室』鄧符先至係開族祖。之不過突然中間斷開，到鄧符個孫先至鄧珪同鄧瑞分別南咗南邊村同北邊村。

## 註
鄧符

**鄧符**（Tang Foo），又叫**鄧符協**，係北宋進士，做過陽春縣官。

## 開族祖
一日，佢來到岑田圭角山下，立力瀛書院，因為見風水好，佢將祖先骨搬過來，葬喺岑田，令子孫受惠。

岑田鄧氏認為佢係開族祖，而屏山鄧氏認為佢太公先鄧漢黻先至係開族祖。之不過突然中間斷開，到鄧符個孫先至鄧珪同鄧瑞分別南咗南邊村同北邊村。

## 註
三十泰銖國民保健計劃

**三十泰銖國民保健計劃**係泰國一國民醫療保健計劃，係前總理丘達新所創。計劃由政府，幫位位納稅嘅國民，提供保障金，參加保健計劃嘅人，睇一次醫生，只係要畀三十泰銖。

## 意見
喺鄉下農夫支持佢，皆因個個日做夜做，搵唔得幾多，人人都舉雙手贊成。不過，城市曼谷人，就唔中意，因為佢哋收入多啲，交多啲稅，要孭埋鄉下人一份，而唔少人反對計劃，進而反對達新。

## 註

## 出面網頁
* 保健制度詳情／สำนักงานหลักประกันสุขภาพแห่งชาติ
無間道

《**無間道**》（）係一套喺2002年出嘅動作警察犯罪電影。由劉德華、梁朝偉、曾志偉、黃秋生主演。之後有續集《無間道II》同埋《無間道III：終極無間》。

2006年俾馬田史高西斯重拍做《無間道風雲》，贏咗幾個獎項，包括奧斯卡最佳電影獎。

## 獎項

## 電影主題曲
*《無間道》（粵語版／國語版）
:作曲：伍樂城
:填詞：林　夕
:主唱：劉德華、梁朝偉

*《被遺忘的時光》
:作曲／填詞：陳宏銘
:主唱：蔡　琴

*《再見...警察》
:作曲／主唱：馮曦妤

## 書
*《無間道前傳劇本•編劇論述》

## 睇埋
*《無間道II》
*《無間道III：終極無間》

## 攷

## 出面網頁

*
*
*
鄉下

**鄉下**可以係：
* 籍貫，一個人嘅氏族歸屬嘅地方，有啲人係指出世嘅地方，又係指父母同祖先出生地。
* 地方。舊時中國以農為本，鄉下通常都係耕田嘅地方。

## 睇埋
* 鄉下婆
* 鄉下佬

分類:社會制度
錦田

**錦田**（Kam Tin），1587年前叫**岑田**（Sham Tin），喺香港新界中部。隔籬就係八鄉。行政上佢係歸元朗區。

## 鄧氏
錦田係東莞同新安兩縣嘅鄧氏發祥地。因為鄧族喺呢兩縣勢力好大，設喺錦田嘅元朗洞，作用等同非官方嘅政府，管住佢嘅田地。鄧洪儀分出去嘅大房、二房同四房，都以錦田做鄉下。

原本岑田係唔同姓嘅人喺度住。大明時，由宣德到成化年間，約莫1426年到1487年，鄧氏喺錦田大幅擴張。原本岑氏畀佢變成細民，黎氏變成細族。鄧氏二房起英龍圍，控制晒成個八鄉谷，最後立咗元朗舊墟。

## 註
成化

**成化**（Shing Fa）係大明年號，係指1465年到1487年一共廿三年。朱見深，即係憲宗，做皇帝嘅年號。
熱力學第三定律

**熱力學第三定律**解釋咗熵呢個概念。熱力學第三定律認為接近絕對溫度零度（大概係攝氏-273.15度）嗰陣，系統嘅熵變化率係零。

簡單嚟講，乜嘢能量都好，要由一挺形式轉到另外一挺形式，個過程入便總係會有一部分嘅能量損失唔見，冇辦法100%原原本本噉轉化。熵值顯示響能量轉化過程入便失去咗幾多能量。因能量喺轉換形式嘅過程入便一定會有損耗，所以響呢個過程當中熵實會變多。喺接近絕對溫度零度嗰陣時，差唔多經已冇晒粒子運動嘅能量，響呢挺狀態底下，亦唔會有熵嘅變化，噉樣嘅熵變化率自然係零。即係話，絕對零度係點都冇可能達到嘅。

## 參閱
* 熵
* 絕對零度
姚華樂路 (曼谷)

**姚華樂路**（泰文：ถนน เยาวราช，英文：Thanon Yaowarat），又叫**耀華力路**、**由華仂路**，係泰國曼谷唐人街嘅主要道路。離曼谷機場34公里。

## 廣東話讀法
讀做「油華肋」比較接近，「路」響泰文度發音係「達農」，要擺響路名嘅前頭，所以係「達農-油-華-肋」。

## 附近
有高檔嘅王子芭莎河濱大酒店（*Ramada Plaza Menam Riverside Bangkok*），又有平價嘅白蘭大酒店（*White Orchid Hotel*）

## 睇埋
* 姚華樂路 (布吉)
* 曼谷唐人街嘅渣農軍路
渣龍功路

**渣龍功路**，又叫**石龍軍路**（泰文：ถนน เจริญกรุง，英文：Thanon Charoen Krung），係泰國曼谷唐人街嘅一條路。離曼谷機場有 34 公里。
佢同唐人街嘅主街姚華樂路平行。

## 廣東話讀法
第一個字按國語讀為「甲」比較接近，第二個字似英語裏頭嘅「Learn（學習、功課）」，第三個字就似廣東話嘅「貢」字，「路」字響泰文度發音係「達農」，要擺響路名嘅前頭，所以係「達農-甲-Learn-貢」。

## 附近
有高檔嘅王子芭莎河濱大酒店（*Ramada Plaza Menam Riverside Bangkok*），同平價嘅白蘭大酒店（*White Orchid Hotel*）

類:曼谷街道
辣烏迭兩佰年路

**辣烏迭兩佰年路**（英文寫法：**Thanon Rat-U-Tit 200 Pee**）係泰國布吉府芭東最長條路，總長一公里半，大致南北走向，離海灘 150 至 300 米。

## 廣東話讀法
講「辣烏跌-償萊-*Pea*」比較接近，「路」響泰文嘅發音係「達農」，要擺響路名嘅前頭，所以係「達農-拉烏跌-償萊-*Pea*」。

## 住
有高檔嘅假日酒店。平價嘅麗邁酒店、必勝客酒店同其他好多平價酒店。

## 食
條街北段有好多餐廳、大排檔，佢哋啲嘢又平又靚。

## 買嘢
* 鐘錫龍大商場（Jungceylon Shopping Centre）響佢同孟臘路、聖沙擺巷交匯處；每晚七、九點商場門口免費音樂噴泉表演。

## 睇醫生
芭東醫院（*Patong Hospital*），喺曬欖偃路。

## 交通
一般坐嘟嘟車要畀50泰銖（一至兩人）、坐長的要 20 泰銖。

去布吉機場 46 公里距離，一般畀的士司機收 600 銖，識講價嘅畀 500 銖行得，熟客畀 450 銖，亦可坐過山脊零捨危險嘅摩托車，350 銖。

分類:泰國布吉街道
鷄公嶺

**鷄公嶺**（Kai Kung Leng），又叫**圭角山**（Kwai Kok Shan），係香港新界西北一座山，高585米，而佢三角測量站喺572米。座山喺元朗逢吉鄉東北、牛潭尾東南方、蓮塘尾村同埋長壢村西南方、八鄉西北、古洞麒麟山以南。座山分開元朗區同北區，山地多數喺林村郊野公園裏便，喺公園西部。

鷄公嶺東面有一脈山，叫大刀岃同北大刀岃。兩脈山之間，有個長而窄嘅打石湖谷地，粉錦公路穿梭其中。
青山村站

**青山村站**係車站之一，代號040，屬於單程車票第2收費區(元朗方向屬於首個單程車票第2收費區嘅車站)，共有2個月台，共有3條輕鐵路線途經，為青山村站周邊地區居民提供服務。

## 車站結構

### 車站周邊
*青山村東面
*南豐工業城
*聖彼得堂
*聯昌製罐中心
*仁濟第二中學
*裘錦秋中學 (屯門)

### 鄰接車站

## 上一站‧下一站
市中心站

**市中心站**（；）係香港一個主要車站，編號280，屬於單程車票第2收費區，共有4個月台，係設有最多月台嘅輕鐵中途站，有2條行人天橋連接屯門公園、屯門時代廣場、屯門市廣場同埋巴士總站上蓋周邊設施，亦都有輕鐵客務中心。

## 車站結構

### 車站周邊
*屯門市廣場
*屯門大會堂
*屯門公園
*屯門裁判法院
*屯門政府合署
*屯門公共圖書館
*柏麗廣場
*屯門市中心巴士總站

### 鄰接車站

## 接駁交通
*港鐵巴士
**506 - 屯門碼頭 ↺ 兆麟苑（循環線）
**K51 - 富泰 ↔ 大欖
**K52 - 屯門站 ↔ 龍鼓灘
**K53 - 屯門站 ↔ 掃管笏（循環線）
**K58 - 富泰 ↔ 青山灣（只在平日繁忙時間提供服務）
*九巴
**52X - 屯門市中心 ↔ 旺角（柏景灣）
**60M - 屯門市中心 ↔ 荃灣站
**60X - 屯門市中心 ↔ 佐敦（西九龍站）
**61M - 友愛（南）↔ 荔景（北）
**61X - 屯門站 ↔ 九龍城碼頭
**62X - 屯門市中心 ↔ 油塘（繁忙時間服務）
**66M - 大興 ↔ 荃灣站
**259D - 龍門居 ↔ 油塘
**260B - 屯門市中心 → 尖沙咀（中間道）（上午繁忙時間單向特別線）
**260C - 友愛（南） ↔ 葵芳鐵路站（繁忙時間服務）
**261 - 三聖 ↔ 粉嶺（祥華邨）
**263 - 屯門站 ↔ 沙田站
**961 - 山景 ↔ 灣仔（會議展覽中心）
**N260 - 屯門碼頭 ↔ 美孚（通宵路線）
*龍運巴士
**A33X - 富泰邨 ↔ 機場（地面運輸中心）
**E33 - 屯門市中心 ↔ 機場（地面運輸中心）
**N30 - 元朗（東） ↔ 機場（通宵路線）
**R33 - 屯門站 ↔ 迪士尼樂園
*城巴
**B3 - 屯門碼頭 ↔ 深圳灣口岸
**B3X - 屯門市中心 ↔ 深圳灣口岸
*專線小巴
**40 - 小坑村 ↔ 友愛邨（循環線）
**43 - 屯門新墟 ↔ 掃管笏（循環線）
**43A - 屯門新墟 ↔ 青榕臺
**43B - 屯門新墟 ↔ 大欖涌
**43C - 屯門新墟 ↔ 兆麟苑（循環線）
**44 - 屯門碼頭 ↔ 上水站
**44B - 落馬洲轉車站／落馬洲管制站 ↔ 屯門站（循環線）（全日行駛）
**47S - 屯門碼頭 ↔ 旺角（弼街）（通宵路線）
**48S - 良景邨 ↔ 旺角（弼街）（通宵路線）
**49S - 兆康苑 ↔ 灣仔（分域街）（通宵路線）

## 上一站‧下一站
單孔目

**單孔目**（**Monotremata**）（希臘文： **monos** 係 **單一**，**trema ** 係 **窿**）係哺乳動物中原獸亞綱嘅唯一一個目。分兩科，三屬，五種，只分佈喺澳洲地區，主要喺澳洲東部同塔斯曼尼亞生活。史上存在過另外兩個科，但都絕咗種。

現存嘅單孔目動物有以下兩科，佢哋都係澳洲嘅象徵動物之一：
*鴨嘴獸科（Ornithorhynchidae）； 
*針鼴科（Tachyglossidae），包括有澳洲針鼴（Echidna）。

## 特徵
單孔目動物同其他哺乳動物一樣都係恆溫動物。早期嘅研究指出單孔目動物喺控制體溫上並未完全發展，但最近嘅研究就指佢哋喺唔同嘅環境下仍然可以維持體溫。咁係因為單孔目動物會維持一個比其他哺乳動物低嘅體溫（大概32℃），而一般作為研究對象嘅澳洲針鼴只會喺活躍時先維持正常嘅體溫。因此，動物學家憑住呢個特徵而推斷出單孔目動物嘅進化史。佢哋應該係喺三疊紀期間由其他嘅哺乳動物度分支出嚟。佢哋係現存哺乳動物當中最原始嘅一群。

鴨嘴獸單孔目動物嘅最大特徵，正如個名所講，係佢哋冇分開嘅尿道、肛門同產道，而係由統一嘅**泄殖腔**代替。呢個結構可以喺爬蟲類度搵到。

單孔目動物同爬蟲類，雀鳥一樣，係單靠生蛋嚟繁殖下一代嘅動物。佢哋會將蛋保存喺亞媽嘅育兒袋裏面，由亞媽提供養份同用佢嘅體溫孵化出嚟。但孵咗出嚟嘅幼獸同其他哺乳動物一樣，由母乳喂大。由於冇明顯嘅乳頭，幼獸會自己搵阿媽嘅乳腺（結構同汗腺差唔多）吸食乳汁。一般嘅單孔目動物都好長命，所以生殖率相應較低，而餵幼獸嘅時間就較長。

身體表面上由毛髮所包圍，成年嘅單孔目動物冇牙，從化石同而家嘅鴨嘴獸都係有「磨楔式」嘅咀。同其他哺乳動物唔同嘅地方，係佢嘅下顎係由單塊齒骨構成，而將聲音傳至內耳嘅細小骨頭則喺下顎之上。中耳骨由三組骨組成，耳孔喺下顎嘅底部，無外耳。係佢哋嘅肩胛骨中，有其他哺乳動物冇嘅間鎖骨。腳部嘅運動則似爬蟲類咁係喺身體兩旁，而唔係身體下方。腳跟部位有刺，鴨嘴獸公會喺呢啲刺分泌毒素，稱為**毒距**，而喺澳洲針鼴度就已經冇晒效用。

## 分類
現時單孔目物種都係棲息喺澳洲同新幾內亞等地區，喺新南威爾斯就曾發現過大約1億1千萬年前嘅下顎化石碎片。呢啲碎片係現時發現最古舊嘅化石，係屬於一種已絕種嘅 *Steropodon galmani*，而 Kollikodon、Teinolophos 同 Obdurodon 嘅化石亦相繼俾人發現。喺1991年，有人喺阿根廷南部發現到一塊大約6千萬年嘅鴨嘴獸牙齒。

## 現存物種
*鴨嘴獸科（Ornithorhynchidae） 
*鴨嘴獸屬（Ornithorhynchus） 
*鴨嘴獸（*Ornithorhyncus anatinus*） 
*針鼴科（Tachyglossidae） 
*針鼴屬（Tachyglossus） 
*澳洲針鼴（*Tachyglossus aculeatus*） 
*原針鼴屬（Zaglossus） 
*長吻針鼴（*Zaglossus brujinii*） 
*阿滕伯勒長喙針鼴鼠（*Zaglossus attenboroughi*） 
*大長吻針鼴（*Zaglossus bartoni*） 

## 已滅絕物種
*Kollikodontidae 
*Kollikodon 
**Kollikodon ritchiei*：大約9千6百萬至1億8百萬年前嘅古單孔目動物 
*鴨嘴獸科（Ornithorhynchidae） 
*Obdurodon：包括中新世嘅鴨嘴獸 
**Obdurodon dicksoni* 
**Obdurodon insignis* 
**Monotrematum sudamericanum*：大約6千1百萬年前（原分類為其他屬，現改為Obdurodon） 
*針鼴科（Tachyglossidae） 
*原針鼴屬（Zaglossus） 
**Zaglossus hacketti* 
**Zaglossus robustus* 
*Steropodontidae 
*硬齒鴨嘴獸屬（Steropodon） 
*硬齒鴨嘴獸（*Steropodon galmani*） 
*Teinolophos 
**Teinolophos trusleri*：大約1億2千3百萬年前，係最古老嘅單孔目化石 

## 參攷
凌雲寺

**凌雲寺**（Ling Wan Monestery）係香港八鄉石崗東面觀音山上一座寺，舊名**凌雲靜室**，係香港最著名三大古剎之一。大明初期，岑田望族鄧洪義個仔，為咗庶母黃氏奉佛靜修而建。喺2010年1月22號被評為香港三級歷史建築。

## 起
座寺約莫喺明宣德年間（1426年到 1435年）起嘅，或明朝永樂三年（1405年） 。

## 註
熱力學第二定律

**熱力學第二定律**係熱力學第二條定律，指出喺一個封閉系統入面熵淨係有得升或者維持唔變，冇得跌。即係話宇宙（一個封閉系統）整體嚟講啲能量會變到愈嚟愈分散偏向平均分佈。

呢個定律係由兩個人提出，都係19世紀嘅人：德國科學家克勞修斯（Rudolph Clausius）同法國科學家開爾文（Lord Kelvin）。

## 克勞修斯解釋
熱量係唔可能由低溫狀態傳到高溫狀態，而唔引嚟其他變化。即係話，熱係唔能夠自發性咁由冷慢慢轉熱。任何物體響高溫過後，除非係正響度受緊熱，否則都會逐漸冷卻。

## 開爾文解釋
唔可能由單一種熱來源吸取熱量，並且完全化做有用能量，而唔產生其他影響。

開爾文呢一套重可以解釋為：永動機係唔可能有。

「永動機」係響冇外界影響底下，就自發性咁有能量推郁嘅機械。因為熱嘅本質，係粒子運動時所產生嘅能量，如果冇外來能源加入產生能量，粒子最終都會慢慢停頓落嚟，熱能就再產生唔到。

## 睇埋
*熱寂
*微狀態
他唯黃路

**他唯黃路**（英文寫：Thanon Thawiwong）係泰國布吉府芭東嘅馬路，地圖上標號4033。響正海灘度，大約呈馬蹄型嘅南北方向，總長900幾米。條路響沙灘北頭，接住柏芭拉美路；南頭上山去芭東了望口，落山條路接住往南行去嘉侖海灘，條路改名為嘉侖-嘉塔路。        

廣東話讀法：哩三隻字已經好接近泰音，「路」響泰文嘅發音係「達農」，要擺響路名嘅前頭，所以係「達農-他-*wee*-黃」。

有得吃：麥當勞、星巴克啡廳

有得住：芭東塔（中檔）、他唯黃茵酒店（中檔）

有得玩：睇西蒙歌舞團嘅人妖騷（*Simon Cabaret Show*）。

又去買嘢：海洋百貨公司（*Ocean Department Store*），舊嘅海洋百貨2004年12月26號畀海嘯沖冧咗，依家喺南邊一條街口起番。

睇埋醫生：曼谷國際醫院門診部（*Bangkok International Clinic*）

交通：一般坐嘟嘟車要畀50泰銖（一至二人）、坐長的20銖。條馬路最尾（南端）係去布吉鎮嘅巴士總站，每個鐘一班車。響海灘度遞手就可以叫車停上落，搭哩路車一律畀十五銖。單獨行動嘅男士等車時可能有女人嚟漏你傾偈；話都唔識又點傾——咁你就唔駛問我。

去機場距離：46公里，搭的士識講價有酌數。一般500至600銖
熱力學第一定律

**熱力學第一定律**，又叫做**能量守恆定律**，或者**能量不滅定律**，係熱力學第一條定律，指出熱只會由一種形式轉化成另一種模式，但就唔會消失。

每個系統都有內能（U），只能夠通過功（W）同熱（Q），以能量嘅形式轉變過嚟，即係：

:\qquad \mathrm dQ= \delta U + \delta W

一個封閉系統嘅能量唔會改變。唔同嘅能量，形式之間可以互相轉化，但係就唔但只唔能夠憑空產生，亦都唔能夠憑空消失。

## 參見
* 熱力學
* 熱力學第二定律
* 熱力學第三定律
三年零八個月 (搞清楚)

**三年零八個月**一般係指香港日治時期，亦可以指：
* 以香港日治時期為主題背景嘅香港影視作品或新聞專題節目：
** 三年零八個月 (電視劇)，1976年無綫電視劇集
** 三年零八個月 (1995年紀錄片)，1995年無綫新聞製作嘅特備新聞節目
** 三年零八個月 (2005年紀錄片)，2005年亞洲電視為紀念抗日戰爭勝利60周年拍攝有關香港淪陷時期抗日嘅紀錄片
* 新加坡日佔時期或者馬來亞日佔時期，有啲南洋政治歷史研究或新馬政府官方宣傳嘅文獻會數上「三年零八個月」呢個詞語，由日軍進攻到日軍投降計同樣有3年8個月（1941年12月-1945年8月）。
* 紅色高棉（赤柬）喺1975年4月17號至1979年1月7號作為柬埔寨執政黨嘅時間，國號民主柬埔寨，為期三年零八個月，期間赤柬嘅高壓統治導致柬全國人口約四分之一非正常死亡

## 參考
泰國民主黨

**民主黨**（）係泰王國歷史最悠久嘅政黨。佢響1946年成立，政治綱領趨向於維持君主立憲，倡導人民民主，實行自由經濟，同埋維護泰國中產階級嘅既得利益。

## 阿頭
* 民主黨主要創始人—寬·阿派旺
* 川·立派
* 現任黨主席—亞比昔·威差奇瓦。

## 連出去
*泰國民主黨嘅網址

類:保守主義政黨
紐卡素

**泰恩河畔紐卡素**（**Newcastle upon Tyne**，意譯「新堡」）係英國英倫東北部嘅城市，面積47平方公里，人口27萬。出名紐卡素足球會。

## 名人
* 阿披實：泰國總理、1964年響呢度出世
* 葉夫根尼扎米亞京：俄羅斯作家，「三大反烏托邦小說」之一既《我哋》（俄文：Мы）既作者，喺英國紐卡素既Jesmond區（紐卡素城中心既東北面大約2公里距離）住過，亦都喺泰恩河既一間造船廠打過工。

## 連出去

* 旅遊網站 
* 市政廳 
* BBC介紹
颱風偉尼

**颱風偉尼**（*Typhoon Wayne*）係歷史上維持颱風能量時間最長嘅颱風。佢1986年8月16號響太平洋上形成，8月22號喺台灣澎湖縣登陸，當時強度10級，風速83節。8月25號佢離開台灣轉向南，過咗呂宋海峽之後風力有所增強，9月2號再轉向西。9月5號擦過海南島嘅南部，風速87節。9月6號再喺越南北部登陸，風速61節；一日後響越南內陸消失。

颱風偉尼嘅總體時間係21日。

## 損失
*台灣：三日之間死咗256個人，民房損毀無數。
*越南：有78人喪生，超過百萬美金財產損失，幾萬人冇咗屋住。

## 報引
''Typhoon Wayne blasts across central and southern Taiwan''
星巴克

**星巴克**（，，），音譯叫**士打北**，係美國商人靠班荷里活明星嘅名搞起嚟間咖啡室，最先由1971年做起，收尾越開越多，啲嘢食越來越貴，而家全世界有一萬五千間，喺主要城市都有佢哋。

香港嘅星巴克2000年開張，係美心旗下。 

## 參考

## 出面網頁
*官方網站
*香港Starbucks
*Coffee Concepts (HK) Limited
*2007年夏天特備篇：清新感受，由心出發
*2008年春天特備篇：細味焦糖的甜美芳香
*上海星巴克
Cool (程式語言)

**Cool**（嘅縮寫）係1996年由亞歷山大亞堅（*Alexander Aiken*）喺參考咗 Java／ML／Pascal／C++ 等咁多款程式編制語言之後發明出嚟嘅新型程式語言；主要用響學院嘅教學之上。

## 例子

```
class Main : IO is
  Main() begin
    out_string("Enter an integer greater-than or equal-to 0: ");

    let input: Integer := in_int(); in
      if input < 0 then
        out_string("ERROR: Number must be greater-than or equal-to 0\n")
      else
        out_string("The factorial of ").out_int(input);
        out_string(" is ").out_int(factorial(input))
      fi
    end
  end;

  factorial(num: Integer): Integer := if num = 0 then 1 else num + factorial(num - 1) fi;
end;
```



## 參考
* Cool: A Portable Project for Teaching Compiler Construction
* CoolAid: The Cool 2008 Reference Manual
* (Un)CoolAid: The UnCool Reference Manual

## 出面網頁
*Cool: The Classroom Object-Oriented Language project main page
素可泰路

**素可泰路**（）喺曼谷市中心靠北少少，係一條從西往東嘅主幹道路。全長約4公里。

條路名嘅意思係「繁榮嘅城市」。要將泰文按啲廣東話字發音，就係「達農-*Suu*-郭-大」。
颱風艾比

**颱風艾比**（*Typhoon Abby*）1986年9月13號響太平洋上形成，9月16號佢經過關島，9月18號喺台灣屏東縣登陸，強度9級，風速75節。9月19號離開台灣。9月20號喺中華人民共和國浙江省登陸。

## 死嘅人
*台灣有13人喪生，民房損失有一啲。
東谷小雪

**東谷小雪**係日本動漫作品《Keroro軍曹》裏面Dororo兵長嘅主人。佢係一名女忍者。而家係吉祥學園中學部嘅2年A組生日向夏美嘅好朋友。「小雪」呢個名係由忍者時代嘅朋友，自稱係小雪寄名阿媽嘅「骸」所改。當時，天上有好靚嘅雪花徐徐飄落，故此改名「小雪」。

## 動畫配音
*日本：廣橋涼
*香港：曾秀清（無綫翡翠台版）

## 外表同埋服裝
小雪出場嗰陣多數着忍者衫，瞳孔係藍綠色。頭髮深綠，用紅色絲帶綁成馬尾（動畫版同漫畫版所綁嘅位置唔同，不過動畫版由第五部開始改返同原作一樣），亦有普通嘅便服。動畫首次登場嘅便服係冇袖嘅夏裝。其後着過嘅便服亦有長袖同埋冇袖。返學着水手裝（離開忍村時由骸得到），共夏季同冬季兩款。泳裝有同學校訂製同埋個人款式，一共3款。

## 性格
十分活潑好動嘅少女，但亦有容易被影響嘅一面。例如響動畫版第56集上半部因為睇咗以友誼為主題嘅電影而受感動，竟然搵夏美以網球形式對決；第88集為咗能幫助唱歌而感到喜悅（另外三人：夏美、桃華、摩亞就好困惑）。喺第115集上半部更因希望同友人一齊表現，過於喜悅而無意使出忍術。擅於交朋友，認為與其要人哋當自己係朋友，不如自己先當人哋做朋友。

因為長時間響忍村生活，所以對城市唔係咁了解。例如動畫版111集上半部攞出古怪嘅嘢食做點心，令夏美好吃驚；66集下半部喺餐廳上有敏感嘅意識而掟忍者飛鏢（手裏劍）。唔知道列車（電車）上嘅禮儀，曾經以為放行李嘅網架係坐位。而對於「普通」都有自己嘅一套見解。

## 生活
;忍野村
同忍者村中的骸同埋時雨係好朋友，前者係同小雪改名嘅寄名阿媽，後者係貌似鍾意小雪嘅前輩。細個會同佢哋一齊修煉忍術。有一日喺捉動物用嘅圈套上發現咗Dororo，重誤以為佢係河童。

其後離開忍村，以轉學嘅方式進入吉祥學園。

;城市
而家同Dororo一齊保護地球唔受外星人侵略。同Keroro小隊關係友好，屢次幫助Keroro小隊。住喺一間水車小房度。

以轉學形式入吉祥學園，亦同夏美、五月、彌生等人成為好朋友。校服同其他學生唔同。

## 交友關係
小雪冇同任何角色有不良嘅關係，大多數係朋友。不過佢同以下人物嘅關係就比較突出：

;Dororo兵長
Dororo兵長係小雪嘅夥伴，決心同小雪保衛地球。動畫版同小雪一齊住喺水車小屋，漫畫版同小雪一齊住喺日向家旁邊。

;日向夏美
關係好好嘅朋友。小雪初開學嘅時候，坐位被編到夏美嘅左邊，五月同埋彌生嘅前面。運動方面小雪同夏美嘅能力不相伯仲。當2A班同2B班有體育比賽嘅時候，兩人會合作，以團結力量戰勝2B班。

;Giroro伍長
Giroro伍長認為小同與夏美關係太過友好，所以好妒忌，會監視小雪嘅行動。不過喺動畫版119集上半部，亦稍微睇到兩人之間微妙嘅友情。

;西澤桃華
朋友關係，會互相幫助。雖然小雪曾經響動畫34話為咗可以同夏美一齊去溫泉旅行而同桃華展開激鬥，但亦試過幫桃華奪取畫咗桃華細個個樣嘅畫。

;北城睦實
朋友關係。喺239集上半部，佢同小雪曾經一齊揾生日禮物送畀夏美（生日禮物不明），但係俾夏美喺街上撞到正而誤會佢哋兩個有戀愛關係。

;日向秋奈
小雪同日向秋奈（冬樹同埋夏美嘅阿嫲）第一次見面係動畫版91集下半部。日向秋奈畀自世冇雙親嘅小雪一種親切嘅感覺，所以兩個人非常友好。

;時雨
小雪兒時嘅忍者朋友，喺動畫209集第一次出場。小雪曾經加入由佢主辦嘅組織（SIP），但因為掛住朋友而離開。

;骸
小雪兒時嘅忍者朋友，喺動畫98集第一次出場。小雪自細同佢一齊練忍術。

## 小雪嘅稱呼一覽

## 能力
喺運動方面，作為忍者嘅小雪有相當驚人嘅運動天賦，同夏美不相伯仲，有啲方面甚至勁過夏美（例如柔軟體操），而網球同埋羽毛毽等就勢均力敵。而小雪嘅忍術，名稱大多以「小雪忍法」開頭。善用化裝策略，曾經響漫畫版第70集成功假扮桃華嘅外形同埋聲線，雖然最後俾桃華發現咗，但桃華本人都話小雪唔能夠輕視。嗅覺都好靈敏，曾經成功以嗅覺破解Kururu嘅發明品。

小雪嘅語文能力好好，睇得明古文。但係欠缺日本嘅傳統知識。

小雪會整外表古怪嘅飯團。有時好好食（動畫70集），有時就好硬（動畫96集）。

## 角色扮演
;彼得潘
:動畫版第29集上半部，同夏美幫戲劇小組扮演嘅角色。同死板嘅夏美不同，非常快樂活潑，對彼得潘嚟講請小雪係一個幾適合嘅演員。

;豹女
:動畫版第86集下半部，小雪佢哋俾Keroro夾硬拉去做劇嗰陣扮演嘅角色。俾KERORO所寫嘅劇本操控，同Dororo展開激鬥。

;雉雞
:動畫版第87集下半部，響愛麗絲夢遊仙境嘅故事扮演嘅角色。

;刺客
:動畫版第182集上半部，喺Keroro嘅夢裏面出場，同平時忍者衫造型唔同。同Dororo一起，以Keroro同埋Giroro手持嘅寶物為目標。

;公主
:響《Keroro軍曹大電影2 決戰水着魔女》裏面Keroro所召開嘅公主競賽小雪嘅造型。基本上係比平時嘅忍者衫更華麗嘅造型。

;雪乃進
:keroro戰國篇嘅角色，動畫249集出場。外表同小雪好似。

## 參考
英龍圍

**英龍圍**（**Ying Lung Wai**）喺香港元朗附近，近元朗舊墟，隔朗日路就係港鐵元朗站。

## 史
英龍圍係岑田鄧氏所立，由鄧洪儀二仔後代，即二房起嘅。嗰處控制住入八鄉谷嘅嚥喉，日後鄧氏喺處變成元朗墟，即家下元朗舊墟。

## 註

類:香港圍村
風向

**風向**係講風由邊個方向吹過來，可以用自由轉動嘅風信旗測。風向通常用方位或角度表示，另加無風及無定向風兩類。風信旗嘅羽箭隨來風轉動，使箭咀直指風嘅來向。

煙、旗同雲嘅漂向，都可以知道風向。
鹹海

**鹹海**（；哈薩克話：**Арал Теңізі**，烏茲別克話：**Orol dengizi**，俄羅斯話：**Аральскοе мοре**，塔吉克 / 波斯話：Daryocha-i Khorazm，英文：**Aral Sea**）係中亞其中一個內陸鹹水湖，俾哈薩克（ Aktobe 同 Kyzylorda 省）同烏茲別克夾住。個名嘅大意係「多海島嘅海」。係指 1500 幾個一公頃左右嘅島。而家鹹海盆地有三個湖：北鹹海海湖，東部同西部盆地嘅南鹹海湖。

喺1960年代，鹹海係世上第四大嘅內陸湖，但之後由於蘇聯嘅引水灌溉河道改道工程，而一路縮細。到2014年8月為止，鹹海嘅東海床完全乾嗮。

## 喺亞洲位置

## 參考
風速

**風速**指每單位時間裏面風嘅行程，用風速計（英文Anemometer）量度，單位喺米／秒或者公里／小時，一般記錄平均風速、最大風速同陣風風速等。

常用嘅風速計，等風吹三隻或者以上嘅風杯，用佢旋轉次數嚟折算風速；如果將轉動力化做電流，風速可以直接喺有刻度嘅錶板上知道。

風信旗同風速計都要放喺平坦空曠嘅地方，離地面十米，以減少因為地形、熱源同埋建築物嘅影響。
友愛站

**友愛站**係香港尾站之一，代號275，屬於單程車票第2收費區，係只有1個月台嘅車站之一（另外重有山景南站、山景北站）。

## 車站結構

### 車站周邊
*友愛邨
*香港九龍塘基督教中華宣道會陳瑞芝紀念中學
*順德聯誼總會譚伯羽中學
*伊斯蘭學校

### 鄰接車站

## 接駁交通
*港鐵巴士
**506 - 屯門碼頭 ↺ 兆麟苑（循環線）（八達通免費轉乘優惠）
*專線小巴
**40 - 小坑村 ↔ 屯門市中心（循環線）

## 車站歷史
輕鐵通車嗰陣，呢個站係506同612線嘅總站，而505同507線就以安定站做總站，並使用南面嘅調頭路軌調頭。

屯門支線（屯門碼頭至安定）起緊嗰時，當時所有經市中心站嘅輕鐵線唔停安定2號月台，改以呢個站做終點站，直至1991年秋季峻工為止。峻工後，507線率先延長至屯門碼頭，而505（直至1992年2月2號三聖總站啟用而延長至三聖）、506同埋612仍以呢個站做終點站。

1994年3月13號，612同722合併成720線（友愛至天瑞），自此720同埋506線同時以呢個站做終點站。

直至2002年7月中，因杯渡路架空路軌工程展開，506線自此改用巴士行（2003年8月尾，杯渡路架空路軌工程峻工後至今仍然用巴士行，但本站附近嘅居民要行去安定邨嘅巴士站搭車），自此本站只有720線駛經。2003年12月7日，天水圍北支線通車，751線正式取代720線，本站而家只有751線停靠（往天逸）。

## 上一站‧下一站
半島酒店

**半島酒店**（****）係香港現存歷史最悠久嘅酒店，亦係香港以至全球最著名、最豪華嘅酒店之一，為一間6星級酒店。半島酒店有份參與幻彩詠香江匯演。

半島酒店位於九龍尖沙咀梳士巴利道22號，面對維多利亞港，中高層享有海景。酒店有300間客房，客房面積比香港一般酒店大。設施包括羅馬宮廷風格嘅游泳池同健身俱樂部。地下商場多數係名牌店。天台有個直升機停機坪。

## 出面網頁
* 半島酒店
日內瓦

**日內瓦**（，，）係瑞士第二大城。

建喺日內瓦湖（法文：，萊曼湖）流入羅訥河之處，日內瓦州首府。日內瓦有好多國際組織，包括聯合國歐洲總部。兩次世界大戰之間，國際聯盟嘅總部就喺到。而家重有好多國際組織喺日內瓦設立總部或辦事處，包括有紅十字會總部。屬於聯合國嘅組織有世界衛生組織（**WHO**）等。喺2006年嘅世界最佳居住城市評選中日內瓦排第二位。

史上好多條約都喺到簽，亦改埋佢個名。

2020年，日內瓦一項公投以58%支持率通過引進最低工資制度，最低工資係時薪23瑞士法郎，係世界上最高嘅最低工資。

## 出面網頁

* 日內瓦網站（法文，德文，英文，意大利文）

## 文獻
國際聯盟

**國際聯盟**（**League of Nations**，簡稱**國聯**）係第一次世界大戰後組成嘅國際組織，喺巴黎和會舉行之後嘅1920年成立，宗旨係減少武器數量、平息國際糾紛同埋維持民眾嘅生活水平。

但係，國際聯盟阻止唔到法西斯嘅侵略行為。喺第二次世界大戰後嘅1946年畀聯合國取代而拉柴。
古氏樹袋鼠

**古氏樹袋鼠**（Goodfellow's Tree-kangaroo, *Dendrolagus goodfellowi*）同其他袋鼠目嘅動物（包括袋鼠、沙袋鼠、樹袋鼠）一樣，都係屬於袋鼠科（Macropodidae）嘅動物係一種原產於新畿內亞西部熱帶雨林嘅稀有動物，印尼嘅爪哇亦係佢嘅分布地。過度捕獵同人類不斷開發令棲息地減少係呢種樹袋鼠步向滅絕嘅主要原因。 

## 特徵
同其他樹袋鼠一樣，古氏樹袋鼠喺外型上都有別於住響地下嘅袋鼠（冇強壯同大比例嘅後腿同尾巴），基本上已演化為完全樹棲嘅動物。而佢哋有短得嚟但好厚嘅皮毛。，通常由果仁色至紅褐色不等。有灰褐色嘅面，黃色嘅胸同腳，同一條褐黃色嘅尾，背面有兩條橫紋喺度 ，大概重7公斤。過去曾有人認為佢係赤樹袋鼠（Matschie's Tree-kangaroo,*Dendrolagus matschiei*）嘅近親。

## 習性
古氏樹袋鼠如果喺地面行為會顯得非常慢同埋笨拙，會一步一步咁跳，但一上樹就會非常之敏捷，方法係靠前肢抓住樹幹再用後肢向前跳，佢哋喺健康狀態下有由地下一躍到30尺高嘅樹上面嘅紀錄。

## 嘢食

雖然古氏樹袋鼠主要以某種植物嘅樹葉嚟食 (*Flindersia pimenteliana*)，但亦會接受其他嘅植物部分包括生果、花、草同穀物等佢哋嘅胃同牛一樣，就好似一個大型，載滿酵素嘅袋咁，啲葉同草落到去就會俾裏面嘅細菌發酵。

## 繁殖同飼養
所有雌樹袋鼠都有一個育兒袋，懷孕期大約係21至38日。天氣係影響古氏樹袋鼠成功繁殖嘅主要因素。

以前香港動植物公園喺80-90年代就養過呢種袋鼠，位置喺龜籠向樓梯方面（即而家養領狐猴個位度），係介紹哺乳動物分類嘅最佳材料之一。

## 參考

## 睇埋
* 有袋類
* 袋鼠
* 樹袋鼠
安定站

**安定站**係香港車站之一，代號270，屬於單程車票第2收費區（元朗方向係第一個單程車票第2收費區嘅車站）。

1991年尾屯門碼頭至安定／友愛支線通車前係屯門東南面嘅終點站之一。

## 車站結構

### 車站月台
安定站月台位於友愛同埋安定商場地下，實際位置喺友愛邨同安定邨中間嘅屯門鄉事會路旁邊，一號月台響友愛邨範圍，而二號月台較接近屯門鄉事會路；另外友愛邨邨內亦有另一個輕鐵車站──友愛站，設有2條行人天橋連接安定商場新翼及友愛商場。本站係少數完全融入側邊建築嘅輕鐵車站之一(另外的是良景站)，建在友愛商場地下，南行月台設有扶手電梯直達二樓商場，並有行人路連接商場地面商鋪。

1號月台長約60米，可以同時停泊3架輕鐵單卡。1號月台係目前輕鐵最多路線使用嘅月台，一共5條，同停泊喺月台第3卡位置，、同停泊喺月台第1、2卡位置（因為兩線使用一定數量嘅拖卡）。

兩個月台設有售票機、八達通拍卡機等基本設施。

### 車站周邊
*安定邨
*友愛邨
*安定商場
*友愛商場
*安定郵政局
*友愛大排檔

### 鄰接車站

## 接駁交通
*港鐵巴士
**506 - 屯門碼頭 ↺ 兆麟苑（循環線）
*九巴
**60M - 屯門市中心 ↔ 荃灣站
**60X - 屯門市中心 ↔ 佐敦（西九龍站）
**61M - 友愛（南）↔ 荔景（北）
**61X - 屯門站 ↔ 九龍城碼頭
**62X - 屯門市中心 ↔ 油塘（繁忙時間服務）
**259D - 龍門居 ↔ 油塘
**260B - 屯門市中心 → 尖沙咀（中間道）（上午繁忙時間單向特別線）
**260C - 友愛（南） ↔ 葵芳站（繁忙時間服務）
**261 - 三聖 ↔ 粉嶺（祥華邨）
**263 - 屯門站 ↔ 沙田站
**961 - 山景 ↔ 灣仔（會展）
**E33 - 屯門市中心 ↔ 機場（地面運輸中心）
**N30 - 元朗東 ↔ 機場（通宵路線）
**N260 - 屯門碼頭 ↔ 美孚（通宵路線）
**R33 - 屯門鐵路站 ↔ 迪士尼樂園
*專線小巴
**44 - 屯門碼頭 ↔ 上水站
**44B - 屯門碼頭 ↔ 落馬洲（全日行駛）
**47S - 屯門碼頭 ↔ 旺角弼街（通宵路線）
**48S - 良景 ↔ 旺角弼街（通宵路線）
**49S - 兆康 ↔ 灣仔（通宵路線）

## 車站歷史
安定站喺屯門東北支線/三聖支線未開通嗰陣，2號月台當時係505線（由兆康站開出）、506線（由屯門碼頭站開出，喺2002年7月14號改由巴士行駛）同埋507線（由田景站開出）嘅落客站，而且月台冇任何售票機，所有上述路線嘅乘客必須落車（月台有一部扶手電梯，上去安定/友愛商場），然後列車駛到皇珠路橋底調頭，之後空車駛去1號月台上客。

屯門支線（屯門碼頭至安定）起緊嘅時候，當時所有經市中心嘅輕鐵線唔停安定2號月台，暫時改以友愛站做終點站，直至1991年秋天完工為止。完工之後，507線率先延長至屯門碼頭，而505線、506線同埋612線（今日嘅751線）仍以友愛為終點站，直至1992年2月2號因三聖總站啟用，505延長至三聖，而1994年3月13號，612同722合併成720線（友愛至天瑞），自此720線（今日嘅751線）同埋506線改以友愛站做終點站。

由於人流眾多，北行1號月台擴建至可同時容納三卡輕鐵列車。

## 上一站‧下一站
伍醒墀

**伍醒墀**（Ng Sing-chi），又叫**伍其昌**（Ng Ki-cheung）、**伍榮賓**，係香港元朗一帶名人，而佢本身係個秀才。

伍醒墀係南邊圍伍氏人。一八七三年，南邊圍同大地主錦田鄧氏有衝突，伍醒墀都有份參加。喺一八九九年，佢帶人反抗英國接收新界，卽係新界六日戰。當中，佢有份處決來自廈村鄧嘅Tang Cheung Hing，因為佢有份貼英國人告示。伍醒墀因為咁畀英國人拉咗，呢單殺人事就成為英國接收新界，第一單謀殺案。伍醒墀認罪，供詞同時都涉及好多鄧族人。英國人判佢終身監禁，為咗平復鄉民，英國人跟住放返佢。沙埔村民認為佢係新界英雄。放咗之後，佢轉移反抗大地主鄧氏。

伍醒墀諗咗條計，令到錦田鄧光裕堂唔敢收南邊圍租。同時又開合益公司，搞元朗新墟對抗鄧氏把持嘅元朗舊墟，所以佢做過合益公司總理。亦有份搞博愛醫院，做過主席。

一八九九年打後，英國接收新界之後，鄧氏一時因為唔知某啲租咗出去嘅地響邊，因為咁無登記。二十世紀卅年代，鄧氏想喺原本細民同細族拎返來，恢復地權，伍醒墀都有份反對。

## 註
香港禮賓府

**香港禮賓府**（****）係香港政府接待來賓嘅場所，香港政府嘅一啲重要典禮亦响呢度舉行。禮賓府喺香港島中環半山上亞厘畢道，前身係**總督府**（俗稱**港督府**），為英國君主代表香港總督嘅官邸，香港主權移交後，就成為香港特別行政區行政長官嘅官邸。

香港禮賓府前身係**總督府**，1851年，到1855年起。1891年响東面擴建新翼，即今日嘅宴會廳。1941年至1945年日佔期間，依然以禮賓府作為港日政府嘅總督府，喺港英期間嘅28個總督有25個住過。

1997年香港主權移交畀中國，原來打算將港督府改名做，作為新任特首嘅官邸，但據講由於擔心英國响府裏面留低間諜裝置，因此當時新任特首董建華拒絕以此為官邸。就此前港英嘅港督府命名出現問題。最初政府稱之為「**前港督府**」，後來經政府專家討論後，建議將建築物改名為「**紫蘆**」，取意自建築物上呈深紫啡色嘅屋頂。後來由於呢個名同香港一啲建築物撞名，加上社會普遍唔認同，令「紫蘆」呢個名最終冇被採用，而改叫「禮賓府」。

2005年董建華辭職，新任特首曾蔭權宣佈將以禮賓府作官邸，並使咗1450萬港元進行維修工程，包括改良電力、電訊網絡同埋影音系統，同埋起一個錦鯉魚池，以迎接曾蔭權嘅入住。2006年1月12號，曾蔭權同太太正式搬入禮賓府居住，1月16號起，行政長官同行政長官辦公室由政府總部搬去禮賓府辦公，回復殖民地時期嘅安排。特首入住後，「禮賓府」呢個名維持不變。

## 建築

香港禮賓府屬英國喬治時代建築，具有濃厚嘅殖民地風格，响英式建築上引入咗適合亞熱帶地區嘅大型窗戶同陽台。响落成後歷任香港管治者一直有對個建築進行加建同修改，並對原建築多作改動，其中規模最大嘅一次係喺日佔期間由日本工程師藤村正一喺中央加建一座塔樓，屋頂亦由歐洲式改為日本式。

前任特首曾蔭權宣佈將以禮賓府為官邸後，呢座建築物再一次進行修建，其中包括加建一個小魚池以飼養曾蔭權心愛嘅錦鯉。

香港禮賓府現時係香港嘅法定古蹟。

## 活動

香港禮賓府除咗做香港特首嘅官邸外，重係特區政府官式接見國家元首、外國政要、重要來賓嘅場所。特區政府嘅一啲重要儀式亦响禮賓府裏面舉行，例如每年嘅授勳儀式、香港運動員出戰奧運會嘅授旗儀式等。1999年香港特區政府同迪士尼公司正式宣佈起香港迪士尼樂園嘅發佈會亦喺府度舉行。

响20世紀90年代中，禮賓府開始接受其他組織機構借用嘅申請，其中最早嘅係由香港電台喺當時港督府裏面舉行音樂會。而家禮賓府每月都會預留三個禮拜五畀慈善、非牟利同公共團體申請借用，舉辦對公眾有益嘅活動，而呢啲活動必須要符合禮賓府嘅獨特地位。

香港禮賓府喺20世紀90年代開始舉行開放日，最初每年一次，家下已增至每年六次，其中一次喺三、四月間府內杜鵑花盛開時舉行。不過唔係成個禮賓府都開放。開放日嘅門券收益多數會捐款做慈善用途。

此外，禮賓府係香港常見嘅遊行示威地點，尤其係過去作為港督府時，好多遊行示威活動都會以港督府為終點站。一般來講遊行隊伍由中環天星碼頭或皇后像廣場起步，到港督府嘅下亞厘畢道嘅側門止，並且响呢度發表聲明，而警方就派人喺度接收示威人士嘅請願信。但係响前任特首董建華執政期間，由於佢唔係住禮賓府，因此遊行隊伍多數改以中環政府總部做終點站。

响六七暴動期間，左派曾經响港督府周圍示威，並响府外貼好多大字報、高叫反對港英政權嘅口號，係呢個年代香港人最鮮明嘅集體回憶之一。

## 傳說

關於禮賓府嘅建築民間一直有各種嘅傳說，其中最著名嘅係指禮賓府有一條秘密嘅地下通道可連接中環嘅香港上海匯豐銀行總部同金鐘嘅添馬艦海軍基地（家下中國人民解放軍駐港部隊大廈）。事實上呢個係一條二戰時用作防空嘅地道，响1940年11月起，通往當時嘅布政司署，長度比傳言中嘅短。通道嘅入口原設計喺禮賓府嘅花園，但當時嘅港督羅富國對呢個設計唔滿意，就將地道入口改响地牢嘅一個儲物室內。

另一個著名嘅傳說指，20世紀80至90年代過渡期間，中英兩國曾進行一次風水鬥法，中方喺中環起呈尖角狀嘅香港中銀大廈，其中一個角尖正對住港督府。港督府就此請風水專家睇風水，最後決定响港督府花園面向中國銀行大廈嘅方向種上柳樹擋剎。此外亦有傳說指當年起港督府嗰時曾經有風水高人指點，揀咗喺背靠山脈面向海港嘅現址起。曾蔭權上任後，起錦鯉魚池亦被指係化解中銀大廈嘅剎氣。

## 出面網頁

*香港禮賓府官方網站
*香港旅遊發展局：香港禮賓府介紹
*古物古蹟辦事處法定古蹟介紹：香港禮賓府
*香港政府新聞網短片集：禮賓府「花王」與花結下不解緣（Real Player格式）
*特首遷居禮賓府：明報，2006年1月13號
顏福偉

**顏福偉**（**Stephen Gan Fock Wai**，），係白花油第三代傳人（執行董事），有「白花油王子」呢個名。佢喺香港出世，屋企係香港望族，有間化學工廠出產白花油。顏福偉係個娛樂圈藝人，曾經搞演唱會。

顏福偉嚮2007年俾人話佢搞的士司機而惹官非，2008年被判要履行社會服務令。

## 個人榮譽
* （2001年）

## 註

## 睇埋
* 顏玉瑩家族

## 拎
* 歌曲廣告結集網頁
* 顏福偉否認非禮兩的士男姓司機，星島日報，2008年4月9號

類:祖籍福建
美國眾議院

**美國眾議院**（英語：United States House of Representatives）係美國國會兩院之一，另一院係參議院。美國各州喺眾議院中擁有嘅席位比例以人口做基準，但係至少會有一個議員。院內議員總數經法律明定係435個。眾議員任期兩年，可無限連任。現任美國眾議院議長係。

## 連出去
* 美利堅合眾國眾議院官方網站
柏拉圖

**柏拉圖**（，；公元前428年/427年－公元前348年/347年）係古希臘哲學家。佢建立咗西方世界第一個高等學府—雅典學院。

佢同導師蘇格拉底同埋學生亞里士多德一齊被視為西方哲學嘅奠基者。柏拉圖亦都成日被認為係西方宗教同靈性嘅奠基人之一。

柏拉圖係哲學中對話同辯證形式嘅創新代表。柏拉圖亦都被認為係西方政治哲學嘅創始人。佢最出名嘅貢獻係理型論。佢提出咗解決普遍問題嘅方法，即係柏拉圖主義（或者叫柏拉圖現實主義或者柏拉圖理想主義）。柏拉圖式愛情同柏拉圖立體都係因佢而命名嘅。  

同佢同時代人嘅人唔同，柏拉圖嘅全部作品都被認為完整保存咗超過2400年。 雖然咁多年來佢啲作品嘅受歡迎程度一直上上落落，但係柏拉圖嘅作品由此至終都有唔少人睇。

## 名字
柏拉圖（, ，源自）其實係個花名。雖然哲學家喺成年後確實自稱「柏拉圖」，但呢個名嘅由來仍然係個謎。「柏拉圖」係個幾常見嘅名（單係雅典就有31個例子），但喺柏拉圖已知嘅家族系譜入面冇出現過。

季阿真尼·拉爾修嘅資料解釋呢點，話係佢嘅希臘摔跤教練阿爾戈斯嘅亞里斯頓因為佢闊大嘅胸膛同肩膀而畀佢改名「寬廣」，又或者柏拉圖係因為佢雄辯嘅寬度，或者佢闊大嘅額頭而得名。 菲洛德莫斯喺赫庫蘭尼姆莎草紙嘅摘錄中證實柏拉圖因為「額頭寬闊」而得名。

喺回憶一個關於節儉生活嘅道德教訓時，小塞內卡提到咗柏拉圖個名嘅意思：「佢個名就係因為佢闊大嘅胸膛而畀嘅。」 根據季阿真尼·拉爾修所講，佢出生時個名係阿里斯托克勒斯（），意思係「最好嘅聲譽」。

## 生平

原名阿里斯托克勒斯嘅柏拉圖喺公元前428年至423年間出生於雅典或者愛琴納。佢係一個貴族同有影響力嘅家庭嘅成員。 佢老豆係阿里斯頓， 可能係兩個國王――科德羅斯同梅蘭托斯――嘅後代。 佢阿媽係佩里克提翁妮，係梭倫嘅後人， 梭倫係一個被認為奠定咗雅典民主基礎嘅政治家。 柏拉圖有兩個兄弟，格勞孔同阿代曼托斯，一個妹妹，波托妮，同一個同父異母嘅兄弟，安提豐。

柏拉圖可能去過意大利、西西里、埃及同昔蘭尼。 40歲嗰陣，佢創立咗一間哲學學校，即柏拉圖學園。佢喺雅典，喺一塊位於赫卡德莫斯或者阿卡德莫斯樹林嘅地方，個名係以希臘神話入面一個阿提卡英雄命名。呢個學園一直運作到公元前84年畀蘇拉破壞為止。好多哲學家喺學園度讀書，最出名嘅係亞里士多德。

根據戴奧根尼·拉爾修嘅記載，喺柏拉圖後期嘅人生裏面，佢同敘拉古呢個城市嘅政治糾纏唔清。佢企圖用狄奧尼修斯一世嘅舅父狄翁取代呢個暴君狄奧尼修斯一世。柏拉圖將狄翁招攬做自己嘅追隨者之一，但係暴君卻反過頭嚟對付柏拉圖。柏拉圖差啲就冇咗條命，最後俾人賣做奴隸。阿尼刻里斯，一個昔蘭尼學派嘅哲學家，用二十彌那買返柏拉圖嘅自由，之後將佢送返屋企。不過菲洛德摩斯就話柏拉圖早喺公元前404年，即係斯巴達人征服愛琴納嗰陣，或者喺公元前399年，即係蘇格拉底死咗之後冇幾耐，就已經俾人賣做奴隸。

狄奧尼修斯死咗之後，根據柏拉圖嘅《第七封信》，狄翁請柏拉圖返去敘拉古教導狄奧尼修斯二世。起初狄奧尼修斯二世似乎接受柏拉圖嘅教導，但係後尾就懷疑佢哋嘅動機，將狄翁趕走，仲將柏拉圖軟禁。最後柏拉圖離開咗敘拉古，狄翁就返去推翻狄奧尼修斯二世，自己做咗敘拉古嘅統治者。但係狄翁後尾俾一個叫卡利普斯嘅柏拉圖學生篡位咗。

關於柏拉圖嘅死，有唔同嘅版本。有一個故事係根據一份殘缺嘅手稿講，話柏拉圖係喺床上過身，同時有個後生嘅色雷斯女仔喺佢身邊吹笛。另一個傳統就話柏拉圖係喺一個婚宴上死咗。呢個版本係根據戴奧根尼·拉爾修引用嘅赫米普斯嘅記載，赫米普斯係公元前3世紀亞歷山大嘅學者。根據特土良嘅講法，柏拉圖就係一覺瞓醒就冇咗。根據菲洛德摩斯嘅記載，柏拉圖俾人葬喺雅典學園嘅花園度，就喺繆斯神殿附近。喺2024年，有人將一份喺赫庫蘭尼姆搵到嘅古卷解讀咗出嚟，證實咗之前有啲理論。呢份紙莎草紙講，柏拉圖臨死前「仲有足夠嘅清醒去批評個音樂家冇節奏感」，仲有佢「俾人葬喺雅典學園嘅指定花園度」。

## 影響

### 蘇格拉底

柏拉圖從來冇喺佢嘅對話錄度用自己嘅聲音講嘢；除咗《法律篇》之外，每一個對話錄都有蘇格拉底出場，雖然喺好多對話錄入面，例如《蒂邁歐篇》同《政治家篇》，蘇格拉底都係講得好少。利奧·施特勞斯指出，蘇格拉底因為用反諷出名，所以令人質疑柏拉圖筆下嘅蘇格拉底到底係咪講真話。色諾芬嘅《回憶錄》同阿里斯托芬嘅《雲》似乎畫出嚟嘅蘇格拉底同柏拉圖筆下嘅有啲唔同。亞里士多德將唔同嘅「形式」學說歸咗畀柏拉圖同蘇格拉底。亞里士多德話蘇格拉底嘅形式概念可以通過研究自然界去發現，唔似柏拉圖嘅形式概念係存在於人類理解範圍之外。蘇格拉底問題就係點樣去協調呢啲唔同嘅講法。柏拉圖同蘇格拉底之間確實嘅關係到而家都係學者之間爭論嘅課題。

### 畢達哥拉斯主義

雖然蘇格拉底直接影響咗柏拉圖，但係畢達哥拉斯，或者更廣義嚟講，畢達哥拉斯學派嘅人，例如阿爾基塔斯嘅影響都好大。亞里士多德同西塞羅都話柏拉圖嘅哲學同畢達哥拉斯學派嘅教導好相似。根據R. M. 黑爾嘅講法，呢個影響主要有三點：

# 柏拉圖嘅《共和國》可能同「一個組織嚴密、成員志同道合嘅思想家社區」呢個概念有關，就好似畢達哥拉斯喺克羅頓建立嘅社區咁。
# 數學，同埋一般嚟講抽象思維，係哲學思考嘅可靠基礎，仲可以用嚟「建立實質嘅科學同道德理論」。
# 佢哋都用「神秘主義嘅方法去理解靈魂同佢喺物質世界嘅地位」。

畢達哥拉斯認為萬物都係數字，宇宙係由數學原理產生。佢引入咗形式同物質分離嘅概念，仲有物質世界係永恆數學世界嘅模仿呢個概念。呢啲概念對赫拉克利特、巴門尼德同柏拉圖都有好大影響。

### 赫拉克利特同巴門尼德

赫拉克利特同巴門尼德呢兩個哲學家，受到早期前蘇格拉底希臘哲學家，例如畢達哥拉斯同色諾芬尼嘅影響，開始脫離用神話嚟解釋宇宙，轉而開創咗形而上學傳統，呢個傳統對柏拉圖影響好大，而家仲存在住。赫拉克利特認為萬物都係不斷變化緊，話「冇人可以兩次踏入同一條河」，因為河水不斷流動，所有嘢都係對立面嘅對抗。根據戴奧根尼·拉爾修嘅講法，柏拉圖係通過赫拉克利特嘅學生克拉底魯接觸到呢啲思想。巴門尼德就採取咗完全相反嘅觀點，佢主張宇宙係唔會改變、永恆嘅，認為變化只係幻覺。柏拉圖最自我批評嘅對話錄係《巴門尼德篇》，裏面有巴門尼德同佢嘅學生芝諾出場，批評柏拉圖自己嘅形而上學理論。柏拉圖嘅《智者篇》仲有一個愛利亞學派嘅陌生人。呢啲關於變化同恆常，或者生成同存在嘅概念，影響咗柏拉圖形成佢嘅形式理論。

## 生平

### 早年
因為淨低嘅紀錄得好少，所以而家對柏拉圖嘅早年生活同教育所知好少。柏拉圖生於一個有影響力嘅貴族家庭。相傳佢爸爸阿里斯頓（Ariston）係雅典國王科德魯斯同梅塞尼亞國王梅蘭圖斯嘅後人。

柏拉圖嘅媽媽係佩里克緹翁妮（Perictione），佢嘅屋企人成日吹噓佢哋同著名雅典立法者同抒情詩人梭倫（係七個賢哲之一）嘅關係。佩里克緹翁妮同夏密德（Charmides）係姊妹，亦係克里蒂亞斯（Critias）嘅侄女，呢兩個人都係三十暴君集團嘅重要人物。 根據一啲講法，阿里斯頓試圖將注意力轉移到佩里克緹翁妮，但唔成功。最後阿波羅神向佢顯靈，令阿里斯頓唔再搞佩里克緹翁妮。

## 攷
工展會

**工展會**（），全名**香港國際工業出品展銷會**，係香港一個展銷本地工業產品嘅大型展覽會，由香港中華廠商聯合會（即係中華廠商會）主辦，1938年第一次搞。後嚟由於戰事停辦接近七年。到咗1974年因為缺乏場地而停辦，1994年先至重新舉辦。

## 工展小姐

工展會每次都會有工展小姐選舉，已經有60年歷史，係香港選美嘅始袓。

## 拎

* 工展會
海馬

**海馬**（學名：*Hippocampus*）係一種生喺海嘅魚，個樣好似一隻冇腳嘅馬。海馬大約有30幾種，生活嚮熱帶同亞熱帶沿岸淺水海域。主要嚮大西洋西同印支太平洋地方。

## 藥用價值
嚮台灣，或者中國，例如福建、廣東、海南、浙江、山東、遼寧、河北咁嘅產地，四季都可以捉海馬，捉到之後去內臟，用水洗乾淨，再用太陽曬乾，就成為中藥。

* 藥性：味甘、鹹，性溫。歸腎、肝經。 
* 功效：補腎壯陽，散結消腫。

## 參考

* 名貴中藥材-海馬
死海

**死海**（，**'，解「鹽海」；，**'，解「死海」）係個鹹水湖，喺以色列、西岸地區同約旦之間。佢嘅水面喺海平面下底420米，佢嘅岸邊係地球乾地裏頭最低嘅地方。水嘅鹹度係世界之最，有三成幾。好多動物都因為頂唔順呢度水咁鹹而住唔落去。死海喺約旦裂谷，啲水主要由約旦河流入嚟。

死海鹹度係接近普通海嘅9倍，基本上無咩生物可以喺嗰度生存，所以先叫呢個海做死海。但係呢一個海又唔係完全無生物，因為有啲細菌可以喺嗰度生存。

死海其中一樣特別嘅地方係人可以唔使任何技術都可以浮喺水上面，因為啲水好鹹，重過食水。

## 氣候
死海全年大部分時候天氣都係晴朗，氣候乾燥。全年平均雨量多年嚟都少過50毫米，夏季平均氣溫大約喺32至39°C之間，冬季平均氣溫大約喺20至23°C之間。由於氣壓高，當地嘅含氧量亦較高。由於水嘅比熱容大過陸地，水體對周邊地區氣溫起咗調節作用。喺冬天，水上氣溫傾向高過陸地氣溫，夏天就啱啱好相反。 

## 圖

File:Dead Sea Sunrise.jpg|日落嘅湖面
File:Dead sea newspaper.jpg|死海浮力好大，可以俾人容易咁浮喺水面上
File:DeadSea from Jordan Area 001.JPG|約旦一側嘅湖岸
File:R0012504.jpg|死海一側湖岸景色
File:R0012505.jpg|享受死海泥同浮力


## 參考
士碌架

**士碌架**（**snooker**），又叫**英式桌球**，係一樣用白波射其他顏色波落袋嘅檯上運動，係桌球運動嘅其中一種。喺英國、英聯邦國家、香港等等同英國有聯繫嘅地方流行。

張球檯大概長3569毫米、闊1778毫米，四個角落頭同埋中間兩邊有袋口共六個。用嘅波分為1個白波，15個紅波同6個顏色波（黃、綠、啡、藍、粉紅、黑）共22個波。首先射紅波，再射顏色波。喺檯面重有紅波嗰時，落袋嘅色波要拎返上嚟按位置擺好，射到啲紅波冇晒再按顏色波分數由低至高順序射埋佢，最高分就贏。其中紅波1分，黃波2分，綠波3分，啡波4分，藍波5分，粉紅波6分，黑波7分。

## 出面網頁
* 北方台球论坛 台球新闻 在线台球视频（中文）
* 在线花式台球游戏和在线斯诺克游戏
* 我的斯诺克 (中文)
* 世界斯诺克协会 (英文)
* 中国台球协会 (中文)
* 落袋撞球 (中文)
* 高雄市體育會撞球委員會（繁體中文）
貼嘉莎芝路

**貼嘉莎芝路**（泰文：ถนน เทพกระษัตรี ，英文：*Thanon Thep Kasattri*）係泰國布吉島上主要嘅公路。地圖上標號402。北起貼嘉莎芝／沙拉辛大橋，佢經過大朗鎮（響轉盤同師順通路交匯），向南止於布吉鎮中心嘅大轉盤，全長67公里。

## 沿途名勝
* 女英雄紀念碑
* 大朗城隍廟
* 師順通寺

## 飲食
* 貼嘉莎芝大橋嘅橋脚有好多賣蟹肉嘅檔口，布吉啲餐館多數朝頭早嚟呢度入貨。每年風季尾（九、十月）係蟹最肥、最靚嘅時節，更兼價平（每公斤两蚊美金）；由布吉、大朗鎮每日有班車坐嚟橋脚。
姚華樂路

**姚華樂路**（泰文：ถนน เยาวราช，英文：Thanon Yaowarat），又翻譯為**耀華力路**、**由華仂路**，喺泰國係「**唐人街**」嘅代名詞。

* 曼谷嗰條姚華樂路
* 布吉嗰條姚華樂路
MM

**MM**或**Mm**或**mm**或**mM**可以係：

* 毫米：長度單位，符號係**mm**。
* 兆米：長度單位，符號係**Mm**。
* 羅馬數字2000。
* 阿拉伯數字1000000。
* M&M‘s：美國朱古力廠。1941年成立。
* Macromedia：美國冇咗嘅軟件公司。1992年成立，2005年俾Adobe公司收購。
* 坦克戰記系列（）
* 魔法門系列（）
* 洛克人系列（）
* 樂桃航空嘅IATA代碼
* 嘅IATA代碼
* 毫摩爾：溶液濃度單位，符號係**mM**。
* 兆摩爾：溶液濃度單位，符號係**MM**。
* MM電視：保加利亞嘅一間電視台。
* MM一族：日本漫畫。
* 緬甸嘅ISO 3166-1代碼
* .mm：緬甸嘅國家域名。
* 哥倫比亞MM：美國紐約哥倫比亞大學研發嘅電腦程序。
* Mill MILK：香港網絡媒體。
茵哋拉謝倫寶娜

**茵哋拉•謝倫寶娜**（Intira Jaroenpura，อินทิรา เจริญปุระ，）係泰國女影星，喺曼谷出世，細個響英國讀書。佢亞爸係華人同電影演員，佢有一個家姐詩烈唯夢早佢幾年成為泰國影星。佢演嘅鬼片零舍得人驚，被譽為「鬼片皇后」，泰國啲小朋友個個驚佢。

## 主要作品
* 鬼妻
* 嚇死鬼

## 連出去
*
* ''nangdee.com'' 
 
類:泰國女演員
類:泰國華人
毫米

**毫米**（廣東地區讀，香港讀；符號：），又叫**公厘**（；；），官方**公釐**。佢係一個長度單位。一毫米等於一米嘅千分之一。

## 用途
呢個單位成日用喺好多地方（包括降雨量、間尺、攝影等等……）。喺攝影嗰度嘅底片制式係用毫米嚟做電影。

## 換算
1 mm =
: 10-3m
: 10-2dm
: 10-1cm

## Unicode 符號
喺Unicode範圍入面，佢為咗同而家嘅CJK編碼兼容，先至收錄咗同「mm」有關嘅符號：

而呢啲符號成日同一個東亞嘅方塊字咁闊（第個名係「全角」）。
海哩

**海哩**，又叫**浬**，係一個用喺航海或航空嘅長度單位，通常等於1.852公里。簡稱**nm**或**nmi**。中國大陸就叫**海里**。

速度版單位係“節”（knot或kt），即係“海里/小時”（nautical mile per hour）。
姚華樂路 (布吉)

**姚華樂路**（泰文：ถนน เยาวราช，英文：*Thanon Yaowarat*），又叫**耀華力路**，喺泰國布吉島布吉鎮。係布吉唐人街條好旺嘅馬路。離布吉機場43公里。

姚華樂路喺鎮内同埋向北啱出鎮都同貼嘉莎芝路平行，不過出鎮三、四公里之後轉咗向西行，一直去到曼谷-布吉醫院（*Bangkok Phuket Hospital*）、

舊年呢度有間金鋪因為畀人用假信用咭扼咗幾萬美金嘅首飾，而上咗當地嘅頭條新聞。

## 睇埋
*	曼谷仲有条姚華樂路